Ogranak „Termoelektrane Nikola Tesla“ je najveći proizvođač električne energije u Jugoistočnoj Evropi. Ima 14 blokova čija je ukupna instalisana snaga 3.288 megavata, što je jedna trećina instalisanih kapaciteta „Elektroprivrede Srbije“, i godišnje proizvede više od 50% srpske električne energije.\nOgranak TENT se sastoji od 5 organizacionih delova. To su: TENT A u Obrenovcu (6 blokova ukupne snage 1.650 megavata), TENT B na Ušću (dva bloka od po 620 megavata), TE „Kolubara“ u Velikim Crljenima (5 blokova ukupne snage 271 megavat), TE „Morava“ u Svilajncu (jedan blok od 125 megavata) i Železnički transport koji godišnje preveze oko 28 miliona tona lignita sa površinskih kopova basena „Kolubara“. Ovi delovi su objedinjeni u jednu celinu 1990. godine kada je, u okviru JP EPS, formirano Javno preduzeće „Termoelektrane Nikola Tesla“. Prvog januara 2006. JP TENT je transformisano u PD TENT. Termoelektrana u Obrenovcu je počela da radi 7. marta 1970. godine u sastavu Združene elektroprivrede Srbije, a kasnije kako su pravljeni novi blokovi, tako se širila i menjala svoj pravni status. Šest blokova TENT A završeno je u periodu od 1970. do 1979. godine, a dva bloka TENT B puštena su u pogon 1983. i 1985. godine. Železnički transport TENT-a prve tone lignita dovezao je na deponiju 30. avgusta 1969. godine. TE „Kolubara“, najstarija srpska termoelektrana, u pogonu je od 1956, dok je TE „Morava“, najmanji termokapacitet EPS-a, na mreži od 1969. godine.\nPrvu deceniju ovog veka Ogranak TENT je posvetilo modernizaciji sa revitalizacijom postrojenja i stalnim aktivnostima na povećanju energetske efikasnosti. Blokovima TENT A-6 i A-5 i B-1 je povećana snaga. Ukupno je uloženo 450 miliona evra – donacija i sopstvenih sredstava. Rezultat ulaganja je povećanje proizvodnje za 3,2 milijarde kilovat-sati godišnje, uz uštedu oko 400.000 tona uglja. Postignut je efekat kao da je sagrađen nov blok snage 400 megavata koji bi, da je zaista podignut, koštao oko milijardu evra. Zahvaljujući najviše revitalizaciji postrojenja, Ogranak TENT je u 2011. godini proizvelo rekordnih 20 milijardi 205 miliona kilovat-sati električne energije. To je najviše što su ikada zajedno proizvele 4 termoelektrane u sastavu Ogranak TENT. Železnički transport je, takođe, oborio rekord u dovozu uglja – više od 29 miliona tona. Rudari „Kolubare“ iskopali su 2011. godine 31 milion tona lignita, što je najviše do sada u jednoj godini.\nOgranak TENT prednjači i u oblasti ulaganja u zaštitu životne sredine i podizanju kvaliteta života lokalne zajednice. Najvažniji dosadašnji projekti Ogranak TENT u domenu ekologije su uvođenje novog sistema prikupljanja, transporta i deponovanja pepela i šljake TENT B (ugušćen transport), rekonstrukcija elektrofiltera na svim blokovima većim od 100 MW, čime je za 80% smanjena emisija čvrstih čestica u dimnim gasovima, a završena je i ugradnja nove opreme za kontinualna merenja emisija. Do sada je u ekološke projekte uloženo oko 80 miliona evra. Planirano je da uskoro započne najveći ekološki projekat u Srbiji – odsumporavanje dimnih gasova u TENT A i za to je već obezbeđen japanski kredit od 250 miliona evra.\nBrigu o lokalnoj zajednici Ogranak TENT, osim kroz zaštitu životne sredine, ispoljava i kroz održavanje sistema daljinskog grejanja, koje je u Obrenovcu rešeno na najbolji mogući način. Ogranak TENT je osnivač Sportskog društva TENT u čijem sastavu su 4 kluba, kao i Centra za očuvanje tradicije i kulture TENT, a donira mnoge klubove i pojedince u oblasti sporta, nauke, kulture i umetnosti.\nTermoelektrane „Nikola Tesla“ su prve u sistemu „Elektroprivrede Srbije“ uspostavile i primenile tri standarda kvaliteta: ISO 9001 – sistem menadžmenta kvalitetom (uspostavljen 2005, a zatim resertifikovan 2008, 2011. i 2014. godine), ISO 14001 – sistem upravljanja zaštitom životne sredine (dobijen 2008, resertifikovan 2011. i 2014. godine) i OHSAS 18001 – sistem upravljanja bezbednošću i zdravljem na radu (dobijen 2010. godine, a 2013. i 2016. je resertifikovan).


Humanitarni rad kao sredstvo za promociju desničarskih grupa - Detektor\n9. Aprila 2021.13:25\nGrupa muškaraca iz mjesta nadomak Brčkog nešto duže od godinu dana sebe predstavlja kao humanitarnu organizaciju “Sveti Georgije” Lončari. U tom periodu su organizovali najmanje 70 humanitarnih akcija za ugrožene sugrađane svih etničkih skupina ili religija.\nAli nedavno istraživanje Balkanske istraživačke mreže Bosne i Hercegovine (BIRN BiH) pokazalo je da je u istom tom periodu lokalna policija najmanje u jednom slučaju istraživala i sumnjičila vođu grupe za nanošenje tjelesnih povreda. Istraživanje je također otkrilo ranije presude protiv vođe grupe i činjenicu da osim uniformnog oblačenja članova ovu organizaciju od drugih uobičajenih humanitarnih organizacija razlikuje i to što dio grupe čine osobe “sigurnosno interesantne policiji”.\n“To nije samo isprazni dekor iza koga se oni kriju, to je jednostavno jedna vrsta poruke javnosti i svima onima drugima, i to je jedna vrsta veličanja određenih stvari iz prošlosti”, govori Todorović.\n“Ja bih rekao da je to vrlo funkcionalan mehanizam koji sprečava razvoj demokratije, koji sprečava slobodne izbore, koji sprečava slobodu mišljenja i govora, koji je tako perfidno skriven u tobožnjem organizovanju civilnog društva, u građanskim organizacijama koje se bave humanitarnim radom, koje se bave pomaganjem nemoćnim i slabima ili koje imaju vjerski karakter”, dodaje on.\nTakve grupe insistiraju na pojavnosti koja asocira na militarizam i često šalju nedvosmislene političke poruke kroz javne defilee u nečemu što podsjeća na vojni stroj, te kroz postrojavanja koja asociraju na paravojsku ili parapoliciju.\nArmin Kržalić, profesor na Fakultetu za kriminalistiku, kriminologiju i sigurnosne studije u Sarajevu, smatra da manifestacije u javnom prostoru služe za postizanje specifičnih ciljeva.\n“Kod jednog dijela građana siju strah o narušavanju javne sigurnosti, vraćaju određene uspomene na zločine i strašna dešavanja u prošlosti, a sa druge strane dobivaju simpatije i mobiliziraju mlađe stanovništvo, onih koji gaje takvu ideologiju ili koji su možda na putu gdje ne znaju gdje pa će im se pridružiti oni koji su ostavljeni van društva, van zajednice”, objašnjava Kržalić.\nAli za Veldina Kadića sa Odsjeka za sigurnosne i mirovne studije pri Fakultetu političkih nauka u Sarajevu humanitarni rad nikada ne bi kod bilo koga trebao izazvati osjećaj nelagode ili nesigurnosti.\nDodatnu sumnju za Todorovića stvara nedostatak transparentnosti kod ovakvih organizacija. Istraživanje BIRN-a BiH otkrilo je da prema zvanično dostupnim registrima nevladinih organizacija ili fondacija, “Sveti Georgije” iz Lonačara nije registrovan kao humanitarna organizacija. Ogranak Srbske časti za BiH također se ne može naći u registrima. Za razliku od uobičajenih humanitarnih organizacija, način skupljanja novca za humanitarne akcije je često sakriven, donatori su često nepoznati.\n“Sjetit ćemo se naravno kad se pojavila priča u javnosti oko Srbske časti da je prva njihova izjava u medijima bila mi smo jedna humanitarna organizacija. Kasnije, kako čitate crnu hroniku vidite da (…) jedan po jedan iz te Srbske časti završava na optuženičkoj klupi zbog krivičnih djela”, kaže Avdić.\nVeldin Kadić. Foto: BIRN BiH\nOsim humanitarnog rada odnosno dijeljenja pomoći ugroženim, neke organizacije javno štite životinje. Izvršna direktorica Helsinškog odbora za ljudska prava u Srbiji Izabela Kisić smatra da su takve aktivnosti samo paravan.\n“Ono što je jako važno jeste da se njihov taj takozvani humanitarni rad mora posmatrati u širem kontekstu njihovih programskih opredjeljenja i akcija, odnosno onoga što oni rade na terenu. Tako da su ove grupe ustvari, kao što je Levijatan, poznate po antimigrantskim akcijama i maltretiranju Roma”, kazala je Kisić.\nUprkos tome, članovi organizacija pokušavaju da i dalje održavaju imidž humanitaraca, objašnjava Nejra Veljan, istraživačica pri Atlantskoj inicijativi iz Sarajeva. Ona kaže da je još jedna karakteristika sličnih organizacija želja za gradnjom identiteta spasitelja lokalne zajednice i sopstvenog naroda.\n“Njihovo djelovanje je formirano oko, zapravo, iskorištavanja ranjivosti zajednica i pojedinaca kojima je potrebna pomoć jer tako svoje djelovanje prikazuju kao da dolazi od naroda za narod”, navodi Veljan.\n“Sve ove desničarske organizacije iz Srbije, iz Republike Srpske, su u dobroj mjeri prožete nekom religijom, ideologijom, konzervativizmom, baziranom na pravoslavlju”, rekao je Kadić.\nPrema Kadiću, slične grupe su tradicionalno, ideološki i religijski naslonjene na Rusiju.\n“Organizacije koje su povezane sa Rusijom često je teško detektovati, ali možemo ih vidjeti zbog njihove privrženosti Rusiji”, smatra stručnjakinja za mirovne studije sa holandskog Univerziteta u Leidenu Arlinda Rrustemi.


Asocijacija Spektra o prebijanju u Kolašinu: Zahtijevamo brzu reakciju i pronalaženje počinioca – Asocijacija Spektra\n1 septembra, 2019 9 decembra, 2019 autor: asocijacijaspektra\nAsocijacija Spektra o prebijanju u Kolašinu: Zahtijevamo brzu reakciju i pronalaženje počinioca\nUlićević tvrdi da se pojačano nasilje može povezati i sa nedavnim javnim diskursom u svijetlu neizglasavanja Zakona o životnom partnerstvu lica istog pola\nUlićević (Foto: Savo Prelević)\nAsocijacija Spektra osudila je slučaj nasilja nad trans muškarcem koji se preksinoć dogodio na teritoriji opštine Kolašin, te zahtijeva brzu i efikasnu reakciju nadležnih institucija u pronalaženju počinioca i procesuiranju istih i utvrđivanju postojećih elemenata zločina iz mržnje na osnovi rodnog identiteta.\n„Trans osobe u Crnoj Gori doživljavaju nasilje svakodnevno, u porodici, društvu, prilikom obrazovanja, traženja zaposlenja ili mjesta za stanovanje, kao i većini situacija koje zahtijevaju otkrivanje rodnog identiteta. Podsjećamo da trans osobe u Crnoj Gori još uvjek nemaju mogućnost promjene oznake pola bez podvrgavanja invazivnom procesu prinudne sterilizacije, što predstavlja najoštrije kršenje naših ljudskih prava i jedan od najgorih primjera institucionalnog i sistemskog nasilja koje doživljavaju građani/ke Crne Gore. Tokom prethodne godine, registrovana su 2 slučaja prijavljenog nasilja nad trans osobom, dok je početkom ove godine donesena prva prvostepena presuda zločina iz mržnje nad trans ženom vidljivom tokom Povorke Ponosa, koja je pretučena dok se vraćala kući“, poručio je Jovan Ulićević iz Spektre.\nOn tvrdi da se pojačano nasilje nad transrodnim osobama, ali i lezbejkama, gej muškarcima i biseksualnim osobama, može povezati i sa nedavnim javnim diskursom u svijetlu neizglasavanja Zakona o životnom partnerstvu lica istog pola, „koji je zabilježio mnoge homofobične komentare donosioca/teljki odluka“.\n„Upravo ovakvi slučajevi ukazuju na odgovornost koju donosioci/teljke odluka imaju kada su u pitanju ljudska prava građana/ki Crne Gore, te su podsjetnik koliko riječi mržnje, nerazumijevanja i diskriminacije imaju uticaja na stvarne ljudske živote“.\nUlićević poručuje da je rodno zasnovano nasilje stvarnost u Crnoj Gori koja ukazuje na neophodnost jasnog stava nadležnih institucija koje su dužne da pošalju poruku da su nasilje i diskriminacija neprihvatljivi, te da nijedan građanin/ka Crne Gore ne može biti ponižavan, vrijeđan ili pretučen po bilo kojoj osnovi, a naročito po osnovi svojih ličnih karakteristika kao što su rodni identitet ili rodno izražavanja.\n„Asocijacija Spektra zahtijeva oštro osuđivanje ovakvih slučajeva od strane nadležnih institucija, te njihov intenzivan rad na implementaciji svih onih aktivnosti koje će kreirati sigurno okruženje za transrodne, ali i sve one osobe koje zbog svoje različitosti doživljavaju nejednak društveni tretman“, zaključio je Jovan Ulićević iz Asocijacije Spektra.\nPrethodno Moj život je počeo onda kad sam prestao da pravim kompromise\nSledeće Podrška porodice ruši sve barijere


Đorđević (Oslobođenje): Briselski sporazum je temelj opstanka SNS na vlasti - Naslovi.net\nĐorđević (Oslobođenje): Briselski sporazum je temelj opstanka SNS na vlasti\nPredsednik pokreta Oslobođenje Mlađan Đorđević kritikovao je danas izjave direktora Кancelarije za Кosovo i Metohiju Petra Petkovića, koji je povodom godišnjice potpisivanja Briselskog sporazuma istakao da je taj dokument "ugaoni kamen opstanka srpskog naroda na Кosovu i Metohiji".\n"Skandalozno je da iz perspektive Srbije neko hvali sporazum kojim su rasformirane srpska civilna zaštita i pravosuđe u srpskim opštinama na Кosovu i Metohiji", istakao je Đorđević i naveo da su taj potez svojevremeno albanski političari nazvali "najvećim korakom ka ostvarenju pune nezavisnosti Кosova".\n"Tada su srpski policajci, tužioci i sudije silom integrisani u tzv. kosovske institucije. Srbija je zauzvrat dobila prazno obećanje o formiranju Zajednice srpskih opština, koja se ne formira već osam godina", ocenio je predsednik Oslobođenja.\n"Petković je tada kao portparol DSS-a bio jedan od najglasnijih kritičara tih pregovora, nazivajući Aleksandra Vučića izdajnikom. Onda je preleteo u SNS i najednom čudesno osetio sve blagodeti Briselskog sporazuma", naveo je Đorđević.\nLider Oslobođenja zaključio je da Briselski sporazum "nije nikakav ugaoni kamen opstanka Srba na Кosovu", već je, kako je ocenio, "isključivo temelj opstanka SNS na vlasti, jer su tim dokumentom i odricanjem od Кosova dobili zapadnu podršku za svoj režim", navedeno je u saopštenju.\n"Dok je Vučić predsednik, marihuana neće biti legalizovana"


► Dačić: Odlazak Miloševića na proslavu Oluje nije bio potreban srpskom\nU emisiji RTS-a o godišnjici Oluje nazvanoj "Četvrt veka od progona veka", Dačić je rekao da takva odluka "nije smela da bude doneta, imajući u vidu šta misle Srbi u Srbiji, Republici Srpskoj i Crnoj Gori, a i većina Srba u Hrvatskoj".\nLider Srba u Hrvatskoj Milorad Pupovac, predsednik Samostalne demokratske srpske stranke, rekao je u istoj emisiji da se Srbi "bore da imaju svoje mesto u političkom životu Hrvatske, da ratni zločini budu kažnjeni i priznati, da ljudi mogu da žive dostojanstveno u svojim sredinama".\nPupovac je ocenio da su se u Hrvatskoj u poslednje vreme promenile okolnosti i da su "neki ljudi shvatili da se mora menjati ono kroz šta je Hrvatska prolazila poslednjih 25 godina, da je potrebno odmaći se od svakodnevnog proizvođenja rata".\n"Sećanje da, komemoracija da, ali ne ratovanje ni sećanjem ni komemoracijom. Prvi put smo razgovarali o tome šta se stvarno dogodilo, kakve su srpske žrtve, šta mi očekujemo, i napravljen je prvi korak i na njemu ne smemo stati", rekao je Pupovac.\nDačić je rekao da Pupovac, "pravdajući svoj potez", odluku da Milošević ode u Knin, "ulazi u klišee koje Hrvati žele", jer se sada "osuđuje Beograd zbog odnosa prema Srbima u Hrvatskoj" i pokušava narušavanje srpskog jedinstva.\nPupovac je odgovorio Dačiću da Srbi u Hrvatskoj misle na Srbiju i dodao da je do promene u Hrvatskoj došlo jer se "odmaklo od ratne retorike što je više moguće".\n"Gospodine Dačiću, mi mislimo na Srbiju i na druge delove srpskog naroda. Šta ako je ovo korak koji će dovesti do ozdravljenja koje je potrebno u odnosima Hrvata i Srba. Hoće li nam neko reći izvinite braćo", naveo je Pupovac.\nOn je kazao da je i u vreme rata upozoravao da će se "politike koje su tada vodile srpski narod sručiti na srpski narod u Hrvatskoj".\n"Sada bi neki hteli da se to sruči na Borisa Miloševića. Ljudi koji su tada bili odgovorni u srpskoj politici mogli su da urade nešto na vreme da se ne dogodi egzodus, da se prihvate dugo pripremani planovi koji bi omogućili autonomiju Srba u Hrvatskoj, za koju nije bilo razumevanja na hrvatskoj strani, ali ne razumem zašto je nije bilo na srpskoj. Zašto se Srbima koji su izbegli nije pružio izbor, zašto im se otežavao povratak", upitao je lider SDSS.\nOn je dodao da Srbi u Hrvatskoj pokušavaju da se izbore "od 2011-12. godine kada je zlo u hrvatskom političkom životu uzelo maha" i dodao da su "neki u politici Srbije imali dobre veze s tim zlom".\nSociolog Petar Lađević rekao je da ima razumevanje za odlazak Miloševića u Knin i da niko ne bi trebalo da kritikuje poteze koji vode poboljšanju položaja Srba u Hrvatskoj i poboljšanju njihovog odnosa sa većinskim hrvatskim narodom.\nZa razliku od Dačića, Lađević je kazao da "primećuje promene nijanse" u govoru premijera Hrvatske Andreja Plenkovića, jer je o zločinima nad Srbima "govorio potpuno jasno", i ocenio da je to "najveći napredak do sada".


Potpisan InnovFin SMEG sporazum – AGRO VESTI by agronews.rs\nHome agro danas Potpisan InnovFin SMEG sporazum\nMay 17, 2018 | agro danas, Agrobiznis, Aktuelno, fokus, Investicije, Poljoprivreda, Srbija, Teme, Tržište, Vesti\t|\nDanas su Evropski investicioni fond (EIF) i Crédit Agricole Banka Srbija (CAS) potpisali sporazum o garanciji za InnovFin za SME, kako bi podržali inovativna mala i srednja preduzeća (MSP) male i srednje veličine u Srbiji\nNovi InnovFin sporazum će omogućiti Crédit Agricole banci da obezbedi zajmove inovativnim kompanijama u naredne dve godine uz podršku garancije koju pruža EIF i Horizon 2020, okvirni program EU za istraživanje i razvoj.\nInnovFin garancija pokriva 50 odsto svakog kredita koji je isplaćen od strane CAS-a, a očekuje se da generiše ukupni kreditni portfolio do 50 miliona evra koji podržava preko 100 inovativnih malih i srednjih preduzeća.\nPotpisivanje ovog garantnog ugovora InnovFin objavljeno je juče na samitu Zapadnog Balkana u Sofiji, u organizaciji premijera Bugarske Bojka Borissova. Ovaj događaj okupio je lidere vlada iz zemalja članica EU i zemalja Zapadnog Balkana, sa fokusom na probleme sa povezivanjem u transportu, energiji i digitalnoj infrastrukturi.\n“Oduševljeni smo što smo danas, na samitu Zapadnog Balkana, najavili ovaj InnovFin garancijski ugovor za srpske kompanije. Crédit Agricole Srbija je posvećena podršci malim i srednjim preduzećima sa malim i srednjim kapitalom, a ovaj novi sporazum će pomoći banci da obezbedi finansiranje po atraktivnijim uslovima. EIF sa zadovoljstvom povećava svoju podršku malim i srednjim preduzećima i srednjim kapitalima u Srbiji putem ovog novog sporazuma danas”, rekao je tom prilikom izvršni direktor EIF-a Pier Luigi Gilibert.\nPrema rečima izvršnog direktora CAS-a Carlos de Cordouea, Crédit Agricole banka podržava razvoj poslovanja u Srbiji više od jedne decenije, sa posebnim fokusom na mala i srednja preduzeća i preduzetnike kao pokretače rasta ekonomije. ”Ovaj novi aranžman koji je potpisan sa EIF-om će nam omogućiti da našim klijentima pružimo još bolje uslove i obezbedimo njihov održivi rast u budućnosti “, objasnio je de Cordoue.\nCilj InnovFin SME garancije je da podstakne banke ili druge finansijske institucije da kreditiraju mala i srednja preduzeća (do 499 zaposlenih) kojima je potrebna investicija i /ili operativni kapital za finansiranje istraživačkih, razvojnih i inovativnih aktivnosti, sa finansijskom podrškom EU. Finansijske institucije su izabrane od strane EIF-a nakon poziva za izražavanje interesa za finansijske posrednike širom Evrope.\nEvropski investicioni fond (EIF) je deo grupe Evropske investicione banke. Njegova glavna misija je podrška evropskim mikro, malim i srednjim preduzećima (MSP) kako bi im olakšala pristup finansijama. EIF kreira i razvija kapital ulaganja, garancije i mikrofinansijske instrumente koji posebno ciljaju ovaj segment tržišta. U toj ulozi, EIF neguje ciljeve EU za podršku inovacijama, istraživanju i razvoju, preduzetništvu, rastu i zapošljavanju. Više informacija o radu EIF-a u okviru EFSI-a možete naći ovde here.\nCrédit Agricole banka Srbija je članica Crédit Agricole grupe, vodećeg partnera francuske ekonomije i jedne od najvećih bankarskih grupacija u Evropi. Crédit Agricole je vodeća banka za poslovanje sa stanovništvom u Evropi, prva u asset menadžementu, prva u bankoosiguranju i treća u projektnom finansiranju. Izgrađena na snažnim korenima kooperative, sa svojih 140.000 zaposlenih i 31.500 rukovodilaca u lokalnim i regionalnim bankama, Crédit Agricole grupa je odgovorna i responzivna banka koja uslužuje svojih 52 miliona klijenata, 8.8 miliona zajedničkih akcionara i milion pojedinačnih akcionara.Zahvaljujući modelu univerzalnog bankarstva fokusiranog na klijenta, koji se zasniva na saradnji između banaka za poslovanje sa stanovništvom i poslovnih linija, Crédit Agricole grupa je vodeći partner u podržavanju klijenata u njihovim projektima u svim oblastima poslovanja sa stanovništvom kroz specijalizovane poslovne linije: dnevno poslovanje, štednja, stambeni i potrošački krediti, osiguranje, privatno bankarstvo, asset menadžment, lizing i faktoring i koroporativno i investiciono bankarstvo. Crédit Agricole se takođe ističe po svojoj dinamičnoj i inovativnoj politici društveno odgovornog poslovanja za dobrobit privrede. Ova politika zasnovana je na pragmatičnom pristupu koji je prožet kroz celu grupu i angažuje svakog zaposlenog.\nInovativna garancijska mera za mala i srednja preduzeća osnovana je pod inicijativom “EU InnovFin finansije za inovatore” pod pokroviteljstvom Horizon 2020. Ona pruža garancije i kontra-garancije o finansiranju duga između 25.000 i 7.5 miliona evra kako bi se poboljšao pristup finansiranju kredita za inovativna mala i srednja preduzeća male i srednje veličine (do 499 zaposlenih). Njom upravlja EIF, a sprovodi se preko finansijskih posrednika – banaka i drugih finansijskih institucija – u zemljama članicama EU i pridruženim zemljama. Prema ovoj InnovFin meri, za finansijske posrednike garantuje EIF u odnosu na procenat njihovih gubitaka nastalih u vezi sa finansiranjem duga pokrivenog ovom garancijskom merom.\nTags: credit agricole srbijaeifevropski investicioni fondinnovfininovacijeinvesticije\nPredstavnici Ministarstva privrede Srbije potpisali su danas sa kompanijom Al Dahra iz Iriga ugovor o prodaji imovine PKB-a po ceni od 105,055 miliona evra. Matična kompanija kupca je Al Dahra iz Ujedinjenih Arapskih Emirata


Bajić: Ako budemo disciplinovani situacija se može popraviti za dvije, tri sedmice\nŠef infektivne klinike Univerzitetsko kliničkog centra u Sarajevu docent doktor Rusmir Baljić kazao je na konferenciji Vlade Federacije Bosne i Hercegovine da je do 25. marta testirano 480 osoba, od kojih su 52 pozitivne na korona virus, u Hercegovačko neretvanskom kantonu ih je najviše.\nU Bosni i Hercegovini do sada su tri osobe preminule, u Bihaću, Konjicu i Sarajevu.\nBaljić je apelovao na građane da se striktno pridržavaju uputa Kriznog štaba, smanje kontakt i kretanje.\n''Ukoliko budemo disciplinovani situacija se može popraviti za dvije do tri sedmice, kada bi širenje virusa trebalo krenuti silaznom putanjom. To su iskustva svih zemalja koje su ovo prošle. Ukoliko ne bude discipline niko ne može procijeniti koliko će trajati i sa kakvim posljedicama.'' Kazao je Baljić.\nPremijer Federacije Bosne i Hercegovine Fadil Novalić saopštio je da je Vlada Federacije imenovala novi sastav Kriznog štaba Federalne civilne uprave, nezadovoljna radom prethodnog sastava koji je bio glomazan sa 21 osobom i nije odgovorio na zadatke. Naročito kada je u pitanju nabavka medicinske opreme za FBiH.\n"Time smo došli u jednu aktivnu fazu gdje možemo garantovati veći nivo zdravstvene zaštite. Još uvijek smo na mjerama koje od nas traži zdravstveni sektor. Pokažimo ozbiljnost i slijedimo dalje upute", dodao je Novalić.\nNa pitanje novinara zašto nije zaživio prijedlog Vlade Federacije BiH da građanima ali i pravnim subjektima banke u Federaciji odobre obustavu pljaćanja kredita na tri mjeseca, Novalić je odgovorio da je na sastanku sa predstavnicima 17 banaka to dogovoreno, te da je Agencija za bankarstvo trebala to koordinirati i napisati propise, međutim to se nije desilo. Stoga je najavio da će u četvrtak na konferenciji kriznog štaba biti i predstavnici Agencije za bankartsvo da objasne šta se dogodilo.\nMinistar raseljenih osoba i izbjeglica Edin Ramić kazao je kako je Vlada FBiH promijenila namjenu utroška sredstava, dio tih sredstava usmjeren je za podršku poljoprivrednicima kako bi proljetna sjetva bila po planu obavljena, te repromaterijal za jesenju sjetvu. Takođe, dio sredstava će biti utrošen za pomoć privrednicima kazao je Ramić.\n''Objavićemo javni poziv malim i srednjim preduzećima, koja imaju tri ili više zaposlenih, da ne otpuštaju radnike nego da se prijave za pomoć Vlade FBiH, a vlada će refundirati troškove doprinosa za radnike za tri mjeseca,'' objasnio je Ramić.\nTakođe je rekao da je obezbijeđeno 2.000 prehrambenih paketa za stara i ugrožena lica, koji će narednih dana biti podijeljeni.


Referendumski karavan: Milačić kombijem do Brisela? - CdM\nReferendumski karavan: Milačić kombijem do Brisela?\nMarko Milačić sa grupom istomišljenika sprema novu anti-NATO akciju, ovoga puta usmjerenu na više evropskih adresa, saznaju Dnevne novine.\nNaime, Milačić prikuplja novac za organizaciju tzv. referendumskog karavana, zapravo simboličnog putovanja u trajanju od desetak dana od Podgorice do Brisela, tokom kojeg bi propagirao neutralnost Crne Gore, umjestvo članstva u NATO savezu.\nMilačić je planirao da ovo putovanje obavi u jednom kombiju, ali je, kako se navodi u tekstu Dnevnih novina, od svog ruskog finansijera Ilje Aleksandrova, koji je navodno i ranije novčano pomagao njegove anti-NATO akcije, dobio nalog da karavan proširi sa nekoliko automobila i jednim autobusom. U suprotnom, Rus nije spreman da finansira kombi-turneju Milačića i nekoliko saputnika!\nNedostajuća finansijska sredstva Milačić je nakon toga pokušao da obezbijedi preko kanala DF-a u Rusiji, a kako će se završiti Milačićeva potraga za finansijerom kombi-putovanja po Evropi, ostaje da se vidi…\nInače, nakon što je pisao senatorima u SAD, najjačoj vojnoj sili u Alijansi, protiv ulaska Crne Gore u NATO, Marko Milačić sada pravi turneju kroz države članice NATO, protiv NATO.\nTagovikombi Marko Milačić NATO


Radio TV Stara Pazova - Adaptacija Kulturnog centra u Novoj Pazovi\nAdaptacija Kulturnog centra u Novoj Pazovi\nObjekat Kulturnog centra Nova Pazova već neko vreme ima određene probleme po pitanju funkcionalnosti i bezbednosti. Planom Opštine Stara Pazova i Centra za kulturu Stara Pazova pre nekoliko dana pristupilo se sanaciji objekta i to od krova:\n“U toku su radovi zamene krovnog pokrivača, u pitanju je nekih 600 metara kvadratnih. Posle toga sledi presek vlage, izvlačenje vlage iz zidova objekta, rekonstrukcija kompletne elektroinstalacije, sanacija mokrog čvora.” najavio je direktor Centra za kulturu Stara Pazva Vladimir Kerkez.\nRadovi na uređenju objekta novopazovačkog Kulturnog centra trebalo je da se realizuju još prošle godine ali su zbog korone prolongirani. Sanacija krova potrajaće desetak dana, da bi se posle toga pristupilo unutrašnjem uređivanje. Tokom proleća i ostali radovi trebalo bi da budu realizovani.\nNova Pazova ima izuzetno veliku potrebu za prostorom u kojem se organizuju brojni kulturni sadržaji. Po završetku ovih radova objekat Kulturnog centra biće reprezentativniji i bezbedniji i pružiće više komfora kako izvodjačima tako i publici.


EU kritikuje Bugarsku zbog neodgovarajućeg tretmana afričke kuge - AgroSmart\nNeadekvatna reakcija bugarskih vlasti na pojavu kuge svinja ugrožava celu populaciju tih životinja u Bugarskoj, upozorio je evropski komesar za zdravstvo i bezbednost hrane Vitenis Andriukaitis.\nPre nekoliko dana već su uništene svinje na jednoj farmi a sada je bolest otkrivena na još jednoj, sa još više životinja. Brisel je poslao u Bugarsku svoj tim veterinara da ispita stanje na terenu.\nKomesar „nije štedeo reči kritike“ na račun bugarskih vlasti.\n„Veoma sam razočaran što čujem da se svinjska kuga pojavila na jednoj od najvećih komercijalnih farmi u Bugarskoj – 40.000 svinja, to je zaista izazovna situacija“, rekao je evropski komesar.\n„Tražio sam od svih ministara, uključujući bugarskog, da pojačaju napore i strogo sprovode sve mere. Ponovo sam upozorio sve članice da budu izuzetno oprezne tokom leta jer u letnjim mesecima bolest dostiže vrhunac. Pojava bolesti u Bugarskoj pokazuje da ta zemlja nije uradila mnogo da izbegne probleme“, istakao je Andriukaitis.\n„Ukazao sam na budnost, na mogućnost uvođenja strogih mera biobezbednosti, na moguću potrebu za kampanjama upozorenja i, naravno, na mogućnost širenja na pogođenoj teritoriji u regionu na granici sa Rumunijom, kao i na potrebu podučavanja ljudi kako bi striktno poštovali higijenska pravila“, rekao je komesar.\n„Biobezbednost se ne odnosi samo na farme, ona mora da se sprovodi na celoj teritoriji. Žao mi je što sam čuo ovakve vesti i čekam rezultate zvanične istrage. To se desilo zato što je neko bio nemaran, neko nije radio svoj posao kako treba, neko nije obratio pažnju“, dodao je evropski komesar za bezbednost hrane.\nNa pitanje da li su njegove kritike usmerene na bugarskog ministra poljoprivrede, odgovorio je: „Nije stvar u ministru, stvar je u ljudima na terenu. Stvar je u poljoprivrednicima, lokalnim zajednicama, ljudima koji imaju svinje na svojim malim imanjima, u velikim, komercijalnim farmama, u svima u toj delatnosti. Naravno, jasna je odgovornost vlade – vlada treba veoma aktivno da radi svoj posao i kontroliše situaciju na terenu“.\n„Lokalne vlasti moraju da posete svaku kuću. To je veoma važno. I da objasne mere koje treba da se sprovode. I da objasne posledice. Ostalo je malo vremena i ako se to ne uradi, Bugarska je u velikoj opasnosti da ostane bez cele industrije svinja. Ovo je veoma opasna situacija“, rekao je Andriukaitis.\nPrema njegovim rečima, nakon što Komisijin tim sačini izveštaj o stanju sa afričkom kugom (groznicom) svinja, tražiće od bugarske vlade da preduzme mere poput kontrole kretanja, informativnih kampanja, strategije biobezbednosti, osiguranja da lokalne zajednice urade svoj deo posla. „U suprotnom će posledice biti veoma teške“, istakao je komesar.\n„Sankcije nisu moja odgovornost. Pre svega je na bugarskoj vladi da razume. Reč je o implementaciji, sprovođenju, budnosti i organizovanju multisektorskih timova sposobnih da upravljaju situacijom na terenu“, ogovorio je na pitanje o mogućnosti sankcija prema bugarskim vlastima zbog nebrige.\n„Moramo da razumemo kulturne razlike. Ljudi trguju prasićima – ponovo tražim da se ide u svaku kuću“, ponovio je Andriukaitis i dodao da na drugi način bolest ne može da se iskoreni za dve godine.\n„Treba da razumete da će 2-3 godine situacija biti izazovna. Sada je glavni cilj da zadržimo bolest u toj oblasti“, istakao je on.


Beta 11. aprila 2018. 09:55\nBroj umrlih od ilegalno proizvedenog alkoholnog pića u Indoneziji prešao je 100 ovog meseca, saopštila je danas policija te zemlje navodeći da će sprovesti oštre mere protiv proizvodjača i distributera alkohola na crnom tržištu.\nZamenik šefa nacionalne policije Muhamad Sijafrudin rekao je da je najveći broj smrtnih slučajeva u Zapadnoj Javi i u glavnom gradu Džakarti, ali da ima nastradalih i u južnom Kalimatanu i drugim oblastima, čime se broj umrlih popeo na preko 100.\nTelevizija u Indoneziji objavljuje snimke očajnih rodjaka u više gradova i linije nosiljki sa mrtvim telima u bolnicama gde se broj mrtvih od trovanja alkoholom povećavao od kraja prošle nedelje.\nTridesetjedna osoba je umrla u Džakarti i predgradjima početkom meseca a posle je usledio dramatičan rast broja mrtvih i onih koji su morali u bolnicama da traže pomoć u Zapadnoj Javi.\n„Naredio sam šefovima policije u Indoneziji da zaustave ove slučajeve da bude nula žrtava što znači da se otkriju koreni, od proizvodjača, distributera i prodavaca do onih koji su smislili da mešaju alkohol sa smrtonosnim hemikalijama“, rekao on.\nPotencijalno smrtonosni metanol može da bude nusprodukt ilegalno destilovanog alkohola, a takav alkohol se takodje nekad meša sa bezalkoholnim pićima. U najnovijem „naletu“ smrtnih slučajeva policija je navela da je čisti alkohol nekad mešan sa sastojcima kao što su sirup za kašalj ili insekticid.\nTrovanja ilegalnim alkoholom česta su u Indoneziji ali najnoviji nalet nastradalih je ekstreman zbog čega se spekuliše da je moguće odgovoran samo jedan veći distributer. Medjutim za sada policija nije pronašla dokaze da to potkrepi.\nIrak: Potonuo trajekt na Tigru, više desetina mrtvih


Potrebne milijarde evra za uređenje svih vodotokova - Gradjevinarstvo.rs\nOsnovni uzrok za ovogodišnje poplave je neodgovarajuće održavanje kanalske mreže u Srbiji, a za kompletno regulisanje vodotokova potrebna su nam sredstva koja se mere milijardama evra, izjavio je danas Tanjugu predsednik Društva agrarnih ekonomista Srbije, Miladin Ševarlić.\nS ozbirom na visinu tog iznosa, u ovim ekonomskim uslovima, dodaje on, bez međunarodnih kredita nije moguće izvršiti ni izmuljavanje, odnosno čisćenje kanalske mreže, a kamoli izgraditi novu kanalsku mrežu.\n- Kritične tačke su praktično celokupno brdsko planinsko područje sa neuređenim vodotokovima, odnosno slivnim područjima sa nedostatkom obaloutvrda, kao i mikroakumulacija u brdsko planinskom području.\nNa celokupnoj teritoriji osnovni uzrok poplava jeste neodgovarajuća kanalska mreža, odnosno neodgovarajuće održavanje kanalske mreže, a istovremeno i neodgovornost svih žitelja Srbije koji praktično u sve vodotokove bacaju, ili pored njih ostavljaju smeće, upozorio je Ševarlić.\nKako napominje radi se o nekoliko hiljada dužnih kilometara kanalske mreže, s tim što svi kanali nemaju isti investicioni, odnosno infrastrukturni i privredni značaj, kao što ima sistem Dunav-Tisa-Dunav.\n- Imamo probleme i sa zapuštenošću kanala za navodnjavanje u dolini Zapadne Morave, ali i Međuvršja do praktično Mrčajevaca, i na teritoriji opštine Trstenik, zatim na teritoriji drugih opština, gde su bili izgrađeni sistemi za navodnjavanje, takođe je ta mreža zapuštena - navodi sagovornik Tanjuga.\nOn je dodao da nisu završene ni neke brane, odnosno akumulaciona jezera za multifunkcionalnu namenu.\nŠevarlić je objasnio da kompletna regulacija sistema vodotokova obuhvata istovremeno i odvodnjavanje i navodnjavanje, jer kako je dodao, nikada se ne mogu graditi sistemi za navodnjavanje ukoliko prethodno nisu regulisani sistemi za odvodnjavanje, jer su to dve funkcionalno spojene celine.\n- Tu se sada postavlja i pitanje gazdovanja vodnim resursima, jer je najveći broj korisnika sistema za odvodnjavanje i navodnjavanje, navikao da to država uglavnom reguliše na teret osnovnih sredstava - predočio je on i ukazao da država nije neiscrpan izvor sredstava.\nDržava, kako naglašava, treba da reguliše glavne infrastrukturne objekte, koji su budžetski ili investiciono vrlo zahtevni, a da kanalsku mrežu na parcelama korisnika, bilo da su u pitanju porodična poljoprivredna gazdinstva ili agrobiznis firme, regulišu vlasnici, odnosno korisnici tih poljoprivrednih površina.\nŠevarlić je mišljenja da kontrola trošenja namenskih budžetskih sredstava, pa i u slučaju odbrane od poplava, treba da bude redovna, nezavisno od toga da li imamo problema sa klimatskim promenama.


Sekretarijat za inspekcijske poslove grada Beograda sproveo je dve uspešne akcije u kojima je zaplenjena veća količina nelegalne robe i uručen veći broj prekršajnih kazni, a sve sa ciljem uspostavljanja komunalnog reda u prestonici, saopštila je Gradska uprava.\nGradski sekretar za inspekcijske poslove Zagorka Panić rekla je za Beoinfo da je prva akcija sprovedena juče ujutru u reonu Banjičke pijace, i da je u njoj učestvovalo sedam komunalnih inspektora, tri patrole Komunalne policije i dva kamiona "Gradske čistoće".\n- Zbog pritužbi građana, zadatak je bio da se uklone nelegalni trgovci koji prodaju robu sumnjivog kvaliteta sa improvizovanih tezgi ili parkiranih vozila. Napisano je 18 prekršajnih prijava i zaplenjena je veća količina nelegalne robe, raznog sadržaja - navela je Panićeva.\nDruga akcija, prema njenim rečima, sprovedena je rano jutros od Brankovog mosta do Ušća i od hotela "Jugoslavija" do restorana "Venecija", kada su uklanjana nepropisno parkirana vozila sa zelenih površina.\nU akciji, koja je trajala od ponoći do tri sata jutros, učestvovala su dva komunalna inspektora, četiri patrole Komunalne policije i pet "pauka" JP "Parking servis".\nOna je dodala da je sledeća velika akcija sprovedena u Zemunu-Prvomajska, Ugrinovačka, Šajkaška i Geteova ulica, gde je zaplenjena velika količina nelegalne robe koja se prodavala sa improvizovanih tezgi i kamiona.\nPanić je ukazala da se ovaj problem mora reševati sistemski, a to podrazumeva da Komunalna policija bude stalno prisutna na problematičnim lokacijama, zbog čega je potreban dodatni broj komunalnih policijaca u Beogradu.


Skupštinška većina i banjalučki penzioneri istim glasom: Isplatite 100 maraka ili nema rebalansa budžeta | BL Portal\nNeće biti rebalansa budžeta Banjaluke dok se ne isplati ranije dogovorenih 100 maraka penzionerima, poručio je predsjednik Gradskog odbora SNSD-a Banjaluka, Vlado Đajić na konferenciji za štampu organizovanoj zajedno sa gradskim Udruženjem penzionera.\n“Skupština grada je legalno donijela odluku da penzionerima bude isplaćeno po 100 KM. Gradonačelnik to ne može spriječiti i nećemo dozvoliti da vrijeđa najstariju populaciju”, rekao je Đajić.\nOn ističe da je srećan što, kako kaže, skupštinska većina ima odličnu saradnju.\n,,Imajući u vidu da imamo jednog nesposobnog gradonačelnika pitanje je kako bi Banjaluka inače funkcionisala”, rekao je predsjednik Đajić.\nPredsjednik Udruženja penzionera grada Banjaluka, Nikola Gojković ističe da bi im novčana pomoć u iznosu od 100 maraka u ovom periodu posebno značila, te da je zahvalan svima koji se sjete penzionera.\n“Obraćao sam se gradonačelniku šest puta da me primi kako bismo razgovarali o brojnim problemima penzionera, ali je to bilo bezuspješno i osjećam se poniženo i uvrijeđeno”, rekao je Gojković i dodao da ovo udruženje ima 42.000 članova.\nŽelja im je, kako kaže, da se tih 100 maraka isplati što prije, iako su ranije očekivali 300 maraka, pa 200, a eto sad i 100 maraka još čekaju.\nSlobodan Stanarević, odbornik i predsjednik banjalučkog DEMOS-a ističe da za mnoge stvari ima razumijevanja kada su u pitanju potezi gradske vlasti, ali da oko pomoći penzionerima nema dileme.\n,,Ako Vlada Srpske ima sluha da povećava penzije, onda treba da ima i grad Banjaluka. Skupština će se održavati, ali rebalansa nema dok se ne isplati novac penzionerima”, rekao je Stanarević.\nTags: Banjaluka, penzioneri, sastanak, SNSD\nKovačević sa visokim komesarom UN-a: Ukazano na loš položaj Srpskog naroda u FBiH


BEZOBRAZLUK: Deca se na Instagramu hvale DROGOM koju koriste čak i ISPRED POLICIJE | SecuritySEE.com\nNaslovna Novosti U fokusu BEZOBRAZLUK: Deca se na Instagramu hvale DROGOM koju koriste čak i ISPRED...\nBEZOBRAZLUK: Deca se na Instagramu hvale DROGOM koju koriste čak i ISPRED POLICIJE\nOvih dana Srbiju potresa neviđeni skandal. Na Instagram profilu "Droga Srbija" tinejdžeri postavljaju fotografije na kojima se hvale korišćenjem opojnih sredstava. Bezobrazluk ide toliko daleko da se na nekim fotografijama vide policijski službenici u pozadini.\nNa ovom Instagram profilu koji je za svega 8 dana „zapratilo“ više od 1300 novih korisnika te društvene mreže, na fotografijama osim očigledno nedozvoljenih opojnih droga zabrinjava i uzrast osoba koje su na slici, jer deluje da je većina njih maloletna, ili još u srednjoj školi.\nNa ostalim objavama, uz koje većinom i stoji link ka profilu autora fotografije, hvalisavost ide dalje uz „aranžiranje“ hiljadama dinara i stotinama evra.\nPaketom „trave“ oni „telefoniraju“ na ulici, kod kuće gaje marihuanu, belim crtama šaraju po stolovima i hvale se tabletama, između ostalog i paketima „ksanaksa“, kratkotrajnog anksiolitika iz benzodiazepinske klase psihoaktivnih lekova.\nStranica „Droga Srbija“ ističe da ne promoviše prodaju i konzumiranje opojnih droga. Ipak, u opisu profila istaknuto je da prvih 10.000 pratilaca „dobija poklončić“, a objavljene fotografije predstavljaju kao dela svojih pratilaca, koje obeležavaju u svojim objavama.\nOčigledno je da je trend „Bogatih klinaca sa Instagrama“ otišao mnogo dalje, od bahatosti do drskosti – predaleko.\nU toku dana pokrenuta je akcija da se pomenuti Instagram profil ukloni sa ove društvene mreže, što se na kraju i desilo.\nKrivični zakonik propisuje sledeće kazne:\nZa prozivodnju ili prodaju opojnih droga kaznu zatvora od tri do 12 godina, ukoliko je u pitanju grupa ili mreža prodavaca pet do 15 godina\nZa uzgajanje šest meseci zatvor do pet godina\nNeovlašćeno držanje u manjoj količini za sopstvenu upotrebu novčana kazna ili zatvor do tri godine\nKo navodi drugog na uživanje opojne droge ili stavi na raspolaganje prostorije radi uživanja opojne droge ili na drugi način omogućuje drugom da uživa opojnu drogu, kazniće se zatvorom od šest meseci do pet godina\nAko je navedeno maloletno lice ili više lica, ili izazvalo naročito teške posledice učinilac će se kazniti zatvorom od dve do deset godina\nPrethodni članakBalkan na meti terorista, nepotreban strah ili stvarna pretnja?\nSledeći članakHakeri pobedili Face ID iPhone X sa maskom od 150 dolara


Izabrani najbolji mentori Srbije na dodeli priznanja “Mentor Award 2018” - RCR BANAT\nBeograd, 07.jun 2019 – Priznanje „MENTOR AWARD 2018“ najuspešnijim mentorima Srbije ove godine dodeljeno je u 2 kategorije, za zrela preduzeća i za početnike, a najbolji mentor u obe kategorije je Ljiljana Marković iz Regionalne agencije za razvoj i evropske integracije Beograd. Drugo mesto u kategoriji zrelih predzeća zauzeo je Branko Brković iz Regionalne agencije za razvoj istočne Srbije, a u kategoriji start up firmi drugu poziciju osvojila je Milica Čukarić iz Regionalne agencije za ekonomski razvoj Šumadije i Pomoravlja. Treće mesto u kategoriji zrelih preduzeća dele Nataša Jovanović iz Regionalne razvojne agencije „Zlatibor“ i Saša Dedeić iz Regionalne razvojne agencije „Braničevo-Podunavlje“ koji je takođe zauzeo i treće mesto u kategoriji start up preduzeća.\nDogađaj su otvorili RadošGazdić, v.d. direktora Razvojne agencija Srbije, Katarina Obradović Jovanović, pomoćnik ministra u Ministarstvu privrede Republike Srbije; Takaši Hibino, zamenik šefa predstavništva JICA Balkan kancelarije i Ana Žegarac, direktor sektora za međunarodnu saradnju Razvojne agencije Srbije – direktor Projekta.


Utorak, 28. novembar - četvrtak, 30. novembar 2000.\n27. Nov 2000 15:15 (GMT+01:00)\nJugoslavija se u ponedeljak, posle osam godina, vratila u OEBS\nKosmet najteže pitanje Evrope\nSrbi u preševskoj dolini izloženi teroru Šiptara. Predsednik SRJ skratio posetu Austriji zbog odlaska u Bujanovac\nBEČ (Tanjug) - Jugoslovenski predsednik Vojislav Koštunica potpisao je u ponedeljak u Beču na 8. ministarskoj konferenciji OEBS-a tri osnovna dokumenta te organizacije - Završni akt iz Helsinkija, Parisku povelju i Deklaraciju iz Istanbula.\nKoštunica se u ponedeljak obratio zvaničnicima NATO-a i UN-a zahtevajući da se učine hitne izmene u kumanovskom Vojno- tehničkom sporazumu i odredbama kojima se reguliše prisustvo srpskih snaga bezbednosti u pograničnoj zoni oko Kosova gde su ubijeni srpski policajci.\nKoštunica je ukazao na ozbiljne nejasnoće u sporazumu kojim je regulisano raspoređivanje mirovnih trupa NATO-a na Kosovu i uspostavljanje kopnene bezbednosne zone od pet kilometara, zahtevajući da se one razreše.\nNaglašavajući da se jugoslovenska vlada strogo pridržava uslova Sporazuma, Koštunica je podsetio da vlada uspostavlja saradnju sa vodećim međunarodnim organizacijama i da želi dijalog sa liderom kosovskih Albanaca Ibrahimom Rugovom.\nPredsednik SRJ je istakao da je srpsko stanovništvo u dolini Preševa izloženo etničkom čišćenju koje sprovode naoružani Albanci sa Kosova i da je u tom području preostala samo manja jedinica lako naoružanih srpskih policajaca, koja se pri patroliranju suočava sa teško naoružanim grupama.\nKoštunica je novinarima rekao da će iz Beča direktno otputovati na jug Srbije, pošto "situacija postaje sve napetija".\nOn je ocenio da je "Kosovo najvažnije i najteže aktuelno evropsko pitanje" i upozorio da ono lako može da "zapali čitav region."\n"Kao demokrata i kao čovek koji je promovisao vladavinu zakona čitavog života duboko sam uveren da međunarodna zajednica i na prvom mestu Oebs neće dozvoliti da se to dogodi", rekao je jugoslovenski lider i istakao da Kosovo mora da ostane multietničko. Predsednik Koštunica se, takođe, založio za očuvanje granica i podsetio da je to jedan od osnovnih principa Oebsa.\nKoštunica je naveo da "albanski teroristi na jugu Srbije uteruju strah ne samo srpskom, već i albanskom stanovništvu".\nKoštunica je ocenio da su nedavni lokalni izbori na Kosovu bili korak napred, jer su doveli do pobede umerene struje među kosovskim Albancima".\nGovoreći o članstvu SRJ u Oebsu, on je podsetio da je Jugoslavija bila jedan od osnivača te organizacije, ali da je njeno članstvo pre osam godina zamrznuto.\n"Sada ne treba zalaziti u detalje zbog čega se to dogodilo", rekao je Koštunica i dodao da naša zemlja "mora da je napravila mnogo grešaka".\n"Takođe je postojao nedostatak volje kod dela međunarodne zajednice da bude nepristrasna kada je reč o zbivanjima u Jugoslaviji", ocenio je on.\n"Sada smo se vratili u Oebs nakon osam godina izolacije i samoizolacije, i na taj način smo potvrdili povratak Jugoslavije u Evropu i svet", zaključio je jugoslovenski predsednik u obraćanju ministarskoj konferenciji Oebsa.\nKoštunica je u ponedeljak izjavio da je "više nego siguran" da će demokratske snage pobediti i na republičkim izborima 23. decembra, čime će stvarna moć biti u njihovim rukama, javlja Rojters. Koštunica je rekao novinarima da birači u Srbiji uživaju u "osećaju slobode" od 24. septembra kada je svrgnut sa vlasti bivši režim Slobodana Miloševića. Predsedavajuća Oebsa, šef austrijske diplomatije Benita Ferero-Valdner rekla je da potpisivanje dokumenata Oebsa predstavlja simbol za demokratizaciju Jugoslavije. Ona je rekla da je "predsednik Koštunica garant da će Jugoslavija biti uključena u demokratsku zajednicu".\nFerero-Valdnerova je navela da OEBS sada treba da se vrati u Beograd, kako bi tamošnjim vlastima pomogao u izgradnji demokratskih institucija, uspostavljanju pravne države i demokratizaciji".\nRazgovori s Ivanovim i Klestilom\nPredsednik SRJ Vojislav Koštunica razgovarao je u ponedeljak u Beču s ministrom spoljnih poslova Rusije Igorom Ivanovim. Ivanov je istakao da "međunarodna zajednica i Oebs treba da učine sve kako bi doprineli demokratskim promenama u Jugoslaviji. Koštunica se u Beču sastao i s predsednikom Austrije Tomasom Klestilom. Klestil je istakao da su demokratske transformacije u Beogradu bitne za stabilnost regiona, kao i odnose između Austrije i Jugoslavije. Šef austrijske države je takođe ocenio da su predstojeći izbori u Srbiji veoma značajni i dodao da je stanovništvu SRJ potrebna hitna pomoć međunarodne zajednice.\nKoštunica se na konferenciji Oebsa u ponedeljak susreo s američkim državnim sekretarom Medlin Olbrajt. Prema američkim izvorima, ona je želela susret i razgovor u Beču s jugoslovenskim predsednikom i američka delegacija je u njenom današnjem programu oslobodila prostor za taj susret. Za Koštunicu je susret i razgovor s američkim državnim sekretarom bio "simboličan problem", imajući u vidu ulogu Olbrajtove tokom prošlogodišnje agresije NATO-a na Jugoslaviju.\nŽižić: Koštunica medijator za Beograd i Podgoricu\nOba doma Savezne skupštine zasedaju u utorak: O guverneru i praznicima\nBatić o situaciji na jugu Srbije: Komadanje SRJ je za na nama\nŠta nude šiptarski lideri kao rešenje kosovske krize?\n"Glas" saznaje: Koliko je socijaliste koštao zakup Centra "Sava"?\nNovembarske muke jul(ov)ske stranke\n"Glas" istražuje: Kako su nove vlasti raspodelile svoje ljude na uticajnim mestima?\nŠiptarski esktremisti pristali na produžetak primirja\n"Glas" istražuje: Kakva je budućnost SPS-a\nI dalje veoma napeto na jugu Srbije, predstavnici Vlade u kriznom području\nSavezna skupština o Predlogu novog zakona o državnim praznicima\nPrištinski korpus sa spoljne strane tampon zone\nZahtev podgoričkog Otpora: Đukanovića na sud zbog kršenja Ustava\nKo je ovaj čovek: Veton Suroi\nZoran Živković, ministar policije: Teroristi su nas iznenadili\nOčekuje se odziv od oko 15.000 terorista, opšta mobilizacija Šiptara\nDSS o incidentima u zaštićenoj kopnenoj zoni\nŠiptarski teroristi postavili minu na putu kod Bujanovca: Poginuo dečak, povređeno petoro lica\nPredsednik SRJ Koštunica stigao u ponedeljak uveče u Bujanovac\nStevan Nikčević: Očekujemo kontrolu administrativne granice\nSvilanović s Olbrajtovom\nPavković: VJ će odgovoriti\nU utorak lideri DOS-a potpisuju sporazum\nKoštunica 13. decembra u Atini


Američki Stejt department formalno je obavijestio Kongres o izraelskoj prodaji borbenih aviona F-16 Hrvatskoj, a to tijelo sad ima 15 dana da se o tome izjasni, što je uobičajena praksa u američkog prodaji oružja, saznaje se iz Američke ambasade u Zagrebu.\nAmerički portal Axios prošle sedmice objavio je da SAD Izraelu blokira prodaju 12 aviona F-16 BARACK. Riječ je o avionima starima tridesetak godina, proizvedenih u SAD, ali koje je Izrael nadogradio.\nSAD vojnu opremu koju proizvede prenosi partnerima putem sistema Inozemne prodaje oružja (FMS), u sklopu koje se kupac obavezuje da će tražiti pismeno odobrenje Vašingtona prije promjene krajnje upotrebe, modificiranja ili daljnje prodaje, regulisane putem takozvanog sistema Transfera trećoj strani (TPT), objavilo je Američka ambasada.\nAmbasada je u srijedu saopćila i da, "iako američka vlada inače ne komentira nabavku saveznika, uopšteno može reći da SAD snažno podržava modernizaciju vojske Hrvatske, saveznice iz NATO-a, što uključuje kupovinu borbenih aviona F-16 od Izraela".\nizraelski avioni Hrvatska\nAmerikanci dali dozvolu Izraelu da proda Hrvatskoj avione\nAvioni iz osamdesetih godina\nŠta Amerika zahtijeva od Izraela kako bi "dozvolila" prodaju aviona Hrvatskoj?


Apple u trci za .me domenom Apple u trci za .me domenom – Personal magazin\nApple u trci za .me domenom\nAmerička kompanija Apple dostavila je zahtev za višestruku registraciju za crnogorski nacionalni Internet domen ME. Za registraciju domena ME, kako prenose američki mediji, zahev je u prvoj sedmici dostavilo oko hiljadu kompanija, od kojih su mnoge zainteresovane da što pre rezervišu atraktivne adrese.\n“Apple je već dostvio zahtev za registraciju adresa apple.me, ipod.me i itunes.me, što bi mogle uraditi i kompanije kao što su Microsoft, Skype i Digg”, navodi portal MacWorld.\nVlasnici robnih marki do 20. maja mogu da podnesu zahtev za registraciju unutar domena ME, nakon čega će agenti registracije odobravati one koji budu ispoštovali proceduru.\n“Domen ME daje šansu svakoj kompaniji da potpuno personalizuje svoje brendove, što će dati novu dimenziju u njihovom poslovanju”, ocenio je potpredsednik kompanije Affilias, Roland La Plante.\nPravilnik o registraciji predviđa, da nakon obrade pristiglih prijava, bude organizovana licitacija i registracija traženih Internet adresa. Preduzeće mora imati pravo na Internet adresu koju želi da poseduje, što dokazuje pravom na korišćenje određene robne marke, imena ili oznake.\nU slučaju da za jednu adresu postoji više prijava sa istim pravom korišćenja, domen će biti ponuđen na licitaciju i biće dodeljen kompaniji koja ponudi više novca, dok će adrese sa jednim zahtevom biti odmah ponuđene za registraciju.\nDokaz o pravu na korišćenje određene marke ili brenda može biti validan dokument iz ustanove za zaštitu intelektualne svojine, a preduzeća iz Crne Gore su takve licence dobijale u beogradskom Zavodu za zaštitu intelektualne svojine Srbije i Crne Gore.\nApple u trci za .me domenom was last modified: May 15th, 2008 by Redakcija\nEricsson i Dell sarađuju na novoj generaciji prenosnih računara


Varhelji: Za Evropsku komisiju Zapadni Balkan prioritet - Kosovo Online\nVarhelji: Za Evropsku komisiju Zapadni Balkan prioritet\n23. April 2021. • 14:37\nEvropski komesar za proširenje Oliver Varhelji kaže da je budućnost Srbije u Evropskoj uniji, a da su i Evropska komisija i vlasti u Beogradu spremne da rade na ubrzanju evropskog puta Srbije, prenosi Tanjug.\nVarhelji je rekao da srpska vlada radi naporno da bi ostvarila napredak ne evropskom putu.\n„Sada imamo jedinstvenu priliku za to, uz snažnu Vladu Srbije, koja je podržana snažnom parlamentarnom većinom. Spremni smo da pomognemo brži napredak i znamo da je Srbija spremna da se brže kreće”, kaže Varhelji.\nOn podseća da je EU bila uz Srbiju od samog početak pandemije koronavirusa, prvo kroz donacije zaštitnog materijala, respiratora, a da su prošle nedelje dogovorene i prve isporuke vakcina Fajzer za Srbiju i zemlje regiona iz programa EU.\n”Budućnost Srbije jeste u EU zajedno sa celim regionom. Zajednička budućnost u stabilnoj i prosperitetnoj Evropi je u našem zajedničkom interesu”, zaključio je Varhelji.\nOliver Varheji EU Srbija Zapadni Balkan Vlada Srbije\nEvropski komesar za proširenje Oliver Varheji izjavio je da je zadovoljan napretkom koji je postignut juče na sastanku u okviru dijaloga Beograda i Prištine na visokom nivou koji se vodio pod pokroviteljstvom EU.\nVučić se sastao sa Varhejiem u Briselu\nVarhelji: Za Zapadni Balkan 651.000 vakcina, Srbija prva pružila pomoć regionu


Mladi leskovački istraživači nastavljaju usavršavanje u Nemačkoj\nPočetna/KATEDRA/Mladi leskovački istraživači nastavljaju usavršavanje u Nemačkoj\nSana Life 24. avgusta 2016.\tKATEDRA Ostavite komentar\nDušan Stamenković i Milan Stojanović, studenti Tehnološkog fakulteta u Leskovcu, krajem septembra otputovaće u Nemačku, gde će svoje školovanje nastaviti na Univerzitetu u Trieru.\nNakon osnovnih studija, oni su ove godine završili i master studije na novom studijskom programu – Upravljanje materijalnim i energetskim tokovima, i time stekli pravo da jednu godinu provedu na nemačkom univerzitetu i tamo završe master studije.\nNovi studijski program rezultat je Tempus projekta na kome Tehnološki fakultet učestvuje već 15-tak godina i koji je realizovan sa partnerima iz Nemačke, Mađarske, Slovenije i Belgije, dok je stipendiranje studenata obezbeđeno preko Erazmus Mundus fondova Evropske Unije.\nDušana Stamenkovića ne krije da odlazak u Nemačku predstavlja izazov i način da stekne novo iskustvo, proširi svoje znanje i upozna nove ljude. Oni su inače na master studijama za upravljanje materijalnim i energetskim tokovima postigli izvanredne rezultate i ostvarili prosek 9,6. Prošli su kompletnu proceduru konkurisanja, položili engleski jezik i stekli pravo na dobijanje stipendije i nastavak školovanja u Nemačkoj.\n“Imaćemo kontakte sa novim tehnologijama, novim načinima upravljanja otpadom, energijom, novim ekološkim sistemima, energetskom efikasnošću. To će biti novo iskustvo i dobićemo mogućnost da znanje, stečeno na nemačkom univerzitetu, primenimo po povratku u Srbiju, kaže mladi Milan Stojanović.\n“Dobiće diplomu Univerziteta u Trieru, koju ne moraju da je nostrifikuju više nigde u Evropi i moći će da traže posao gde god požele, kaže dekan Tehnološkog fakulteta prof. dr Ljubiša Nikolić i pojašnjava da studijski program koji su razvili sa Univerzitetom u Trieru predstavlja zajednički dupli master program.\n“Naši studenti moći će da, završetkom master studija, dobiju najpre diplomu Tehnološkog fakulteta Univerziteta u Nišu, a da se zatim opredele i za nastavak školovanja u Trieru radi dobijanja druge, nemačke diplome, objasnio je profesor Milorad Cakić.\nOznakeFakultet Leskovac Nemačka Tehnološki\nPrethodni Kada nekom želiš sve najbolje onda “Željica Handmade”\nSledeći Nemački HELP kupuje štampariju niškom zatvoru


Nesvakidašnja čast Srbiji u gradu gde će biti „orlovi“ - Sputnjik Srbija\n03:41 30 Novembar 2020\n14:44 25.05.2018 (osveženo 12:38 09.06.2018) Preuzmite kraći link\nU Svetlogorsku, gradu u kome će biti smeštena reprezentacija Srbije tokom održavanja Svetskog prvenstva u fudbalu, biće otvoren Trg rusko-srpskog prijateljstva, rekao je za Sputnjik gubernator Kalinjingrada Anton Alihanov.\nPlanirano je da trg bude otvoren 10. juna, četiri dana uoči početka Mundijala, koji se ovog leta održava u Rusiji.\nNa „srpskom trgu“ biće postavljena „ploča prijateljstva“, a moguće i velika fudbalska lopta. Postoji i ideja da se prilikom otvaranja trga zasade dva drveta — breza, koja simbolizuje Rusiju, i hrast, koji po mišljenju domaćina simbolizuje Srbiju.\n„Mi sa nestrpljenjem čekamo srpske navijače i srpski tim. Sve smo pripremili, a ja sam prošle nedelje obišao fudbalski teren „Baltija“ na kome će tokom prvenstva trenirati srpska reprezentacija i mogu da kažem da je on spreman. Ostali su još samo neki detalji da bi sve doveli u red. Tako da spremno čekamo goste iz Srbije i pripremamo specijalni Trg rusko-srpskog prijateljstva, u blizini te baze. Nadamo se da će vam se sve to svideti“, rekao je Alihanov.\nGubernator podseća da je Srbija izabrala Svetlogorsk za svoju bazu tokom održavanja šampionata i da je srpska delegacija, koja je već nekoliko puta dolazila u izvidnicu, zadovoljna svim onim što je videla.\n© Foto : Kabinet ministra za inovacije i tehnoloski razvoj\nPopović: Makron mi je preneo poruku za Vučića\n„Otvaranje trga planiramo za 10. jun, tj. otprilike u vreme kada srpska reprezentacija stigne u Kalinjingradsku oblast i smesti se“, dodao je gubernator.\nPrema njegovim rečima, očekuje se da će Kalinjingrad tokom održavanja Svetskog prvenstva u fudbalu posetiti oko 250 hiljada navijača i turista, mada, kako dodaje, postoje procene da će ta brojka biti znatno veća.\n„Prema drugim procenama, Kalinjingrad će posetiti oko 400 hiljada ljudi. Vlada ogromno interesovanje, a mi se nadamo da ćemo se izboriti sa tim velikim prilivom gostiju, da ćemo biti dobri domaćini i da će sve dobro proći“, rekao je Alihanov.\nOn dodaje da se trenutno radi na izgradnji fan zona — montira se scena i sva potrebna oprema.\n„Osmislili smo mnogo različitih turističkih maršruta za strane navijače, restorani pripremaju specijalne „fudbalske jelovnike“ itd. Zbog toga se nadamo da će se svima dopasti, a Srbima verovatno hoće“.\nDrugi meč će igrati na stadionu „Kalinjingrad“, 22. juna, protiv Švajcarske, a poslednji meč, koji se najviše i iščekuje, Srbija će igrati u ruskoj prestonici — Moskvi, 27. juna protiv Brazila.\nGubernator Kalinjingrada nije hteo da otkrije za koga će navijati tokom utakmice sa Švajcarcima, pa je odgovarajući na to pitanje dao diplomatski odgovor:\n„Znate, samo što sam potpisao ugovor o otvaranju inženjerskog centra sa jednom švajcarskom kompanijom. Zbog toga se bojim da kažem da ću navijati za reprezentaciju Srbije, jer bi oni mogli da se naljute na mene. Navijaću za lepu igru i lep fudbal“.\nKalinjingrad je smešten u ruskoj enklavi između Poljske i Litvanije, na Baltičkom moru.\nŠtand Kalinjingradske oblasti na Međunarodnom ekonomskom forumu u Sankt Peterburgu danas je posetila i srpska delegacija, koju čine savetnik predsednika Vučića Dragutin Matanović, ministar rudarstva i energetike Aleksandar Antić, član Gradskog veća Grada Beograda i predsednik Saveta za zapošljavanje Dragomir Petronijević, kao i glumac i producent Miloš Biković.\nTrg rusko-srpskog prijateljstva, Svetsko prvenstvo u fudbalu


Tači: Bilo teže nego što se može opisati - Sputnjik Srbija\n00:41 02 Oktobar 2020\nTači: Bilo teže nego što se može opisati\n21:00 24.06.2018 Preuzmite kraći link\nPredsednik Kosova Hašim Tači izjavio je da je sastanak sa predsednikom Srbije Aleksandrom Vučićem uz Federiku Mogerini bio teži nego što se može opisati.\nMeđutim, rekao je da se radi o stogodišnjem problemu.\n„Nisam naivan da mislim da ćemo odmah pronaći hitno i magično rešenje za budućnost“, rekao je Tači nakon sastanka.\nRekao je da će sporazumom o normalizaciji odnosa obe strane dobiti mnogo, ali da je uplašen da će, ako ne postignu sporazum, izgubiti mnogo više, jer bi to štetilo evropskoj budućnosti zemalja koje bi ostale izolovane.\n„Ne možemo ostati žrtve gorke prošlosti, treba da gledamo ka beneficijama za budućnost zemlje i naših građana“, rekao je Tači.\nTači je rekao da su se sa Vučićem saglasili da se dijalog nastavi u pravcu postizanja konačnog rešenja, ali nije isključio mogućnost da do konačnog sporazuma ne dođe.\nPredsednik Srbije Aleksandar Vučić izjavio je da rešenje između Srbije i Kosova mora da bude racionalno, kao i da se svi problemi rešavaju u miru.\nBriselski dijalog, EU, Hašim Tači, Aleksandar Vučić, Kosovo i Metohija, Srbija


Za praznike je rešio da svima pokaže prizor iz svoje oaze mira\nMiloš Biković je oduvek važio za javnu ličnost koja svoju privatnost čuva za sebe. Retko je delio momente iz svog života, ali je za protekle praznike odlučio da sa svima podeli jedan kutak iz svog doma, za koji svi misle da mu je omiljeni.\nKako se može videti, u njegovom domu je sve odisalo prazničnom atmosferom, a zidove iznad velikog kamina krase ikone, kao i Milošev portret iz filma "Sunčanica", koji mu je otvorio vrata ruskog tržišta.\nČini se da je Miloš sve loše ostavio u prošloj godini, pa tako i šokantne detalje koje je iznela njegova bivša devojka Arina Vološina. Ona je tada pričala o navodnoj "torturi" koju je doživela dok je bila u vezi sa njim, te iznela da u njemu nema ljudskosti i da se ponaša grubo.\nMiloš Biković sa devojkom\nMiloš Biković dom kutak omiljeni kutak kuća Glumac Estrada 24sedam Portal\nVila od 165 miliona dolara im nije odgovarala: Dženifer Lopez i Ben Aflek posle veridbe traže novi dom\nNikolas Kejdž otkrio da čeka devojčicu sa 30 godina mlađom suprugom: Odlučili i koje ime će joj dati


Povratak hladnog rata – vreme za „crveni telefon“\nDanašnja situacija u svetu umnogome podseća na vreme Hladnog rata, rekao je generalni sekretar UN Antonio Gutereš. Potrebno je stvoriti pouzdane kanale komunikacije kao što je „crveni telefon“ kako bi ako zatreba bili izbegnuti oružani sukobi, javlja MDR.\nZbog rasta napetosti u odnosima Rusije i Zapada generalni sekretar UN Antonio Gutereš upozorio je na početak „novog hladnog rata“, piše MDR. Po njegovim rečima, u svetu je ponovo nastala potreba za „mehanizmima kontrole i komunikacija koje će postati garanti da situacija neće ispasti van kontrole“.\nOvaj mehanizam je stvoren, jer niko nije pretpostavljao da odnosi mogu toliko da se pogoršaju, podsetio je Gutereš. Generalni sekretar UN je govorio o takozvanom crvenom telefonu, objasnio je list. Nakon okončanja Drugog svetskog rata, pa do 1989. godine, Vašingtona i Moskva su imali specijalni telefon kako bi u slučaju potrebe bio izbegnut rat.\nGutereš je ubeđen da današnja situacija u svetu umnogome podseća na to vreme. SAD i više od 25 drugih država, kao i NATO, proteruje 140 ruskih diplomata. To je bila reakcija na trovanje bivšeg špijuna Sergeja Skripalja, za šta London optužuje Moskvu. Kao odgovor, Rusija je objavila o proterivanju 60 američkih diplomata i zatvaranju generalnog konzulata SAD u Sankt Peterburgu, kao i o proterivanju preko 40 diplomata iz drugih država.


Na Trgu republike večeras izabrana MIS BEOGRADA : Ona je POBEDNICA, a ovo su prve reakcije NAJLEPŠE DEVOJKE PRESTONICE - Zena.rs\nBeograd je večeras dobio svoju mis, a izbor u okviru projekta "Srbija, zemlja jorgovana" održan je u samom centru grada, na Trgu republike gde se okupio veliki broj poznatih ličnosti i znatiželjnih građana. Bile su tu i porodice učesnica, a ova devojka je TRIJUMFOVALA.\nTop pet devojaka sa Marijom Šabić Foto: Petar Dimitrijević / RAS Srbija\nNajlepša Beograđanka prema odluci žirija u kojem su, između ostalih, bili Snežana Dakić, Boško Obradović, Adriana Čortan i novinarskog žirija je Nastasja Popović koja je rođena u Holandiji,gde je završila osnovnu, srednju i Višu medisinsku školu.\nNajlepša Beograđanka prima krunu Foto: Petar Dimitrijević / RAS Srbija\nMis prestonice, koja se takmičila za Mis Holandije, a koja se ovom pobedom direktno plasirala u izbor za Mis Srbije za Ženu je otkrila prve utiske :\n- UtIsci su fenomenalni. Zaista sam presrećna i želim svima da se zahvalim, prvenstveno organizaciji i mojoj porodici na podršci i svim devojakama koje su se sa mnom borile za prvo mesto... Nikad ranije nisam imala krunu na glavi (smeh).\nNastasja kojoj je krunu predala aktulena Mis Srbije Sanja Lovčević, a koja želi da upiše studije medicine i čiji su hobijevi gluma i voditeljstvo, sada kreće na pripreme u Kovilovo i Grčku.\n- Želim da se izborim do kraja, poručila je.\nKorak iza Nastasje je prva pratilja Marija Petrović, koja je ekolog po struci, a koja se godinama bavila foklorom.\nOna je odličan plasman zalila suzama.\nSuze posle velikog uspehaFoto: Jelena Milenković / RAS Srbija\n"Nemam reči, presrećna sam. Ovo je jedan veliki uspeh za mene i sigurno je da se nisam nadala ovakvom plasmanu. Jako sam srećna i uzbuđenja. Nastavljamo dalje, Mis Beograda je i dalje tu, ne gubim nadu, boriću se i da naredne godine pobedim", ispričala je u dahu za "Ženu".\nPorodica pohitala da čestitaFoto: Jelena Milenković / RAS Srbija\nLenta druge pratilje pripala je Ankići Živković koja je završila Osnovnu baletsku pkolu "Lu Davičo", a koja sada pohađa gimnaziju.\n"Oduševljena sam, nisma očekivala ovaj plasam, ali sam jako zadovoljna. Nije mi prvi put da se takmičim, ovo je moje treće učešće. Inače se bavim modelingom i kao najmlađa učenica jako sam zadovoljna rezultatom. Treme nije bilo, imam višak samopouzdanja i jedva sam čekala da izađem na binu i zasenim masu. Modeling me ispunjava kao i sam moda i time želim da se bavim", rekla je Ankica za "Ženu".\nLaskavu titiulu Mis šarma ponela je Jovana Novaković, dok je za pobednicu u kategoriji Mis fotogeničnosti proglašena Tamara Stefanović.\nRevija sportskih kombinacija Foto: Petar Dimitrijević / RAS Srbija\nU top 6 među 13 devojaka plasirala se i Anastasija Murić.\nUčesnice izbora koji je privukao i strane državljanje, pa su u publici viđene i Kineskinje, predstavile su se prvo u kreacijama Bate Spasojevića.\nDevojke u modelima Bate SpasojevićaFoto: Petar Dimitrijević / RAS Srbija\nZatim je usledio defile u sportskim belim kombinacija, dok je za kraj priređena "revija" u sjajnim haljinama Marije Šabić (bilo je tu dosta izazovnih modela, pojedine devojke prošetale su bez brushaltera, odnosno veša).\nBilo je i muzičkih gostiju, poput Dragice Radosavljević Cakane čiji je suprug Nebojša Negić žirirao, Nikolee Nikoliča Džonija koji je premijerno izveo pesmu na enegleskom jeziku, a Trgom republike "prelila se" i operska arija.\nSam izbor je počeo pesmom "Moj Beograd" koju su učesnice takmičenja ispratile zanimljivom koreografijom.\nOvako je večeras izgledao Trg republikeFoto: Petar Dimitrijević / RAS Srbija\nČula se zatim i pesma "Belgrade, my Belgrade" koju je 1986. izvela Nataša Gajović, u skolpu kandidature Beograda za domaćina Olimijskih igara 1992. godine.\nVoditeljska ekipa i Mis urizma Nađa Stajić i Mis Srbije Sanja LovčevićFoto: Petar Dimitrijević / RAS Srbija\nDok su išli taktovi velikog hita, devojke su izvele "sportski ples".\nIznenađenje večeri koju je pratila i parola : "Lepotice na pisti, lepotice u publici", jer je takmičenje gledalo "brdo" prelepih devojaka, priredila je i Sanja Lovčević koja je prisutnima saopštila da je dan pre takmičenja diplomirala na Stomatološkom fakultetu u Beogradu.\nMama sa najmlađom gledateljkom izboraFoto: Petar Dimitrijević / RAS Srbija\nA u publici je bilo različitih nacionalnosti. Lepota kulturne raznolikosti mogla je da se viid u publici.\nVažno je i to što su na izboru prikazani različiti tipovi ženske lepote, od manekenske građe do izraženih oblina.\nU publici je, mimo poznatih članova žirija, od Obradovića do Snežane Dakić, bilo i drugih poznatih lica, poput balerine Drine Pešić sa ćerkicom i dizajnera Stefana Đokovića.


Crna Gora: Brod krenuo u evakuaciju 100 ljudi\nZdravstveno stanje oko 100 putnika, koji su u petak zbog snežne lavine zarobljeni u tunelu u blizini hidroelektrane Piva, je dobro, a u njihovo spašavanje jutros je krenuo brod, potvrdili su iz crnogorske policije.\nBrod je jedini način da se ljudi iz tunela evakuišu, jer mehanizacija nije mogla da probije snežnu blokadu.\nNajveći problem biće strmina od 20 do 50 metara koju putnici moraju preći do dijela gde će brod da pristane.\n"Taj deo je klizav i strm tako da će morati da ga pređu pomoću užadi. Pošto ima nekoliko starijih žena one će, verovatno, biti prioritet. Tokom noći bili smo na telefonskoj vezi sa njima. Rekli su da su dobro, da su se grejali i da imaju dovoljno goriva", rekli su u policiji.\nMehanizacija nije uspela da probije snežnu blokadu, zbog koje je u tunelu broj četiri, od brane Mratinje ka Plužinama, u petak oko 15.00 časova ostao zarobljen autobus sa oko 47 radnika Hidroelektrane, koji su se vraćali s posla, kao i 12 do 15 automobila i jedan kombi sa dvanaest putnika.


Председништво Archives | Страница 583 од 622 | Socijalistička partija Srbije\nIvica Dačić: Grčka sutra zatvara granicu, ne kretati na put “Ambasadu Srbije u Atini zvanično je obavestio kabinet grčkog premijera Kirjakosa Micotakisa da će Grčka od sutra zatvoriti granice za građane Srbije, osim za neophodna putovanja za koja je potrebna posebna dozvola”, izjavio je danas za Tanjug prvi potpredsednik Vlade Srbije i ministar spljnih poslova Ivica Dačić. “Upozoravamo građane da ne kreću na put prema Grčkoj kako bi se izbegla situacija da se veliki broj naših građana zatekne u putu ili na grčkim graničnim prelazima bez mogućnosti da uđu na teritoriju Grčke”, istakao je ministar. On je dodao da će naši građani koji su kao turisti već u Grčkoj moći...\nAntić: Vrhunac Đilasove politike mržnje Optužba Dragana Đilasa da je predsednik Vučić lično odgovoran za smrt svih naših građana od virusa korona je monstruozna izjava iza koje stoji očaj jednog političara kada je postao svestan propasti svoje politike. Mržnja prema predsedniku Vučiću od početka je jedina politika koju imaju Dragan Đilas i njegovi saveznici, a ovom izjavom ta mržnja je dostigla vrhunac. Nijedan politički cilj ne može da bude opravdanje da predsednika države bilo ko optuži da je odgovoran za smrt svojih sugrađana. U situaciji kada se svi državni organi, vođeni savetima naših najboljih lekara, bore da suzbiju zarazu koja je zahvatila ceo svet, Đilas...\nĐorđe Milićević: Đilas nevolju naroda i žrtve korone koristi za političke poene Propali političar, glumac u pokušaju, kada sebe stavlja u ulogu patetičara sa kobajagi bolom i suzama u očima sada drži lekcije iz humanosti i morala. S obzirom da nikada nigde nije uspeo da bilo šta korisno uradi za svoju državu, obrušio se sa najvećim stepenom morbidnosti na predsednika Srbije Aleksandra Vučića. Već odavno je poznato da Đilasu ništa nije sveto, pa ni životi ljudi ugroženih korona virusom. S druge strane, Vlada Srbije i njen predsednik su dokazali kako se treba boriti za svoj narod i zdravlje celokupnog stanovništva Srbije. Umesto da u toj borbi svi budemo solidarni i maksimalno odgovorni,...\nSlovenija koorganizator donatorske konferencije\n18 juna, 2014 u 21:52\nPrvi potpredsednik Vlade i ministar spoljnih poslova Republike Srbije Ivica Dačić susreo se tokom radnog ručka sa predsednicom Vlade Republike Slovenije Alenkom Bratušek, koja boravi u poseti Republici Srbiji. Glavna tema razgovora bila je donatorska konferencija koju Slovenija organizuje zajedno sa Francuskom i Evropskom komisijom u cilju prikupljanja sredstava za saniranje posledica poplava u Srbiji i Bosni i Hercegovini. Takođe, razgovarano je o daljem razvoju bilateralnih odnosa, kao i o regionalnim i drugim aktuelnim međunarodnim temama. Izvor: Ministarstvo spoljnih poslova Foto: Ministarstvo spoljnih poslova\nIspumpavanje vode sa kopa Tamnava krajem juna-početkom jula\n18 juna, 2014 u 13:23\nIspumpavanje vode sa najvećeg poplavljenog kolubarskog kopa Tamnava Zapadno polje počeće krajem juna ili početkom jula, najavio je ministar rudarstva i energetike Aleksandar Antić. Antić, koji je sa premijerkom Slovenije Alenkom Bratušek obišao taj kop, istakao je da se Srbija ozbiljno priprema za ispumpavanje vode sa kopa Tamnava i da je urađena neophodna studija u saradnji sa institutima i javnim preduzećima. “Taj ugljenokop su prethodnih dana posetili i stručnjaci iz Holandije, Nemačke, Rusije, EU, a očekuju se i analize kolega iz Japana i Kine”, rekao je Antić novinarima. On je naglasio da je taj posao prioritet za Srbiju, ali da…\n18 juna, 2014 u 13:21\nPrvi potpredsednik Vlade i ministar spoljnih poslova Republike Srbije Ivica Dačić primio je ambasadora Bosne i Hercegovine u Beogradu Ranka Škrbića. Tokom razgovora akcenat je stavljen na predstojeću donatorsku konferenciju za pomoć poplavljenim područjima Republike Srbije i Bosne i Hercegovine, koja bi trebalo da se održi sredinom jula u Briselu. Takođe, razmenjena su mišljenja o aktuelnim pitanjima bilateralne saradnje Srbije i Bosne i Hercegovine. Izvor: Ministarstvo spoljnih poslova\nSastanak Aleksandra Antića sa delegacijom Svetske banke\n18 juna, 2014 u 13:03\nMinistar rudarstva i energetike Aleksandar Antić sastao se s delegacijom Svetske banke na čelu sa Tonijem Verheijen, šefom kancelarije Svetske banke za Srbiju i Ranjidom Lameč, direktorom sektora za Evropu i Centralnu Aziju. Ovim povodom, tema razgovora bio je nastavak aktivnosti koje Svetska banka sprovodi u okviru procene šteta nastalih od poplava u Srbiji. Šef kancelarije Svetske banke za Srbiju, Toni Verheijen istakao je da je razlog ove posete utvrđivanje napretka procene štete u poplavama i priprema zajma za rehabilitaciju sektora energetike U razgovoru je Lameč naglasio tri važna pitanja, prvenstveno govoreći o distribuciji električne energije s obzirom na stanje…\nRazmatrane aktivnosti Misije OEBS-a na Kosmetu\n18 juna, 2014 u 12:33\nPrvi potpredsednik Vlade Republike Srbije i ministar spoljnih poslova Ivica Dačić razgovarao je sa šefom Misije OEBS-a na Kosovu i Metohiji Žan-Klod Šlumberžeom o aktivnostima ove misije u južnoj srpskoj pokrajini. Dačić je pohvalio pomoć OEBS-a u sprovođenju parlamentarnih izbora na severu Kosmeta, i izrazio očekivanje da će se nakon izbora nastaviti uspešna implementacija dogovora iz Brisela, a posebno u vezi sa uspostavljanjem Zajednice srpskih opština. Izvor: Vlada Republike Srbije\nOdnosi neuporedivo bolji\n17 juna, 2014 u 19:04\nPrvi potpredsednik Vlade i ministar spoljnih poslova Republike Srbije Ivica Dačić primio je u zvaničnu posetu potpredsednika Vlade i ministra vanjskih poslova i evropskih integracija Crne Gore dr Igora Lukšića. Ministri Dačić i Lukšić istovremeno su ocenili da su odnosi dve zemlje neuporedivo bolji nego pre nekoliko godina i da treba da se usredsrede na traženje zajedničkih interesa, među kojima su i evropske integracije i ekonomska saradnja. Dva ministra potpisali su danas Sporazum o saradnji diplomatskih akademija i Sporazum o ustupanju korišćenja nepokretnosti na recipročnoj osnovi za smeštaj diplomatsko-konzularnih predstavništva. Dačić je na zajednickcoj konferenciji za novinare rekao da su…\nRudnici se moraju sačuvati\n17 juna, 2014 u 18:29\nMinistar rudarstva i energetike Aleksandar Antić, obećao je Sindikatu Javnog preduzeća za podzemnu eksploataciju uglja (JP PEU) “Resavica” da rudare “neće pustiti niz vodu”. Ministar je istakao da se rudnici moraju sačuvati, ali da država, pošto nema novaca za investiranje u njih, mora da nalazi investitore za otvaranje novih programa. “Ja vas neću pustiti niz vodu, razgovaraćemo i sa Ministarstvom za privredu, jer ste u fazi restrukturiranja, ali za vas moramo naći rešenje kako bi normalno proizvodili ugalj, a moramo pričati i o eventualnim viškovima u administraciji”, rekao je Antić. U zapisniku sa sastanka koju je sačinio Sindikat a odobrio…\nČlanstvo u EU ne znači prekid odnosa sa Rusijom\n17 juna, 2014 u 11:22\nPrvi potpredsednik Vlade i ministar spoljnih poslova Ivica Dačić poručio je da članstvo Srbije u EU nikako neće oslabiti ili prekinuti veze sa Rusijom. Dačić je, posle razgovora sa šefom ruske diplomatije Sergejom Lavrovim, na zajedničkoj konferenciji za štampu, istakao da Srbija želi da bude članica EU, što je nacionalni i državni interes i dodao da Srbija ne želi i nikada neće biti protiv Rusije. “Nisam shvatio da je to pitanje “ili Rusija ili EU”. Mi želimo i EU i nastavljanje dobrih odnosa sa Rusijom. Zašto bi se samo od Srbije tražilo da se opredeljuje “ili – ili”, dok druge…\nDalji razvoj političkih i ekonomskih odnosa Srbije i Rusije\n16 juna, 2014 u 19:15\nPrvi potpredsednik Vlade i ministar spoljnih poslova Republike Srbije Ivica Dačić dočekao je ministra inostranih poslova Ruske Federacije Sergeja Lavrova, koji je započeo dvodnevnu posetu Beogradu tokom koje će razgovarati sa najvišim državnim zvaničnicima. Ministar Dačić istakao je da je poseta ruskog kolege još jedan korak u razvoju političkih odnosa dve bratske i prijateljske zemlje. “Ruska Federacija i Srbija imaju potpisan Sporazum o strateškom partnerstvu i želimo da naše odnose i nadalje razvijamo u duhu prijateljstva”, dodao je ministar Dačić po sletanju ruskog šefa diplomatije na beogradski aerodrom “Nikola Tesla”. U kratkom obraćanju novinarima, Lavrov je istakao da visoko ceni…\nIntervju Aleksandra Antića za „Novosti“\n16 juna, 2014 u 11:03\nSrbija u ovom trenutku ne planira odlaganje radova na izgradnji „Južnog toka“, ali neprestano prati situaciju u vezi sa celim projektom. Tako se ponašaju i vlade drugih zemalja kroz čije teritorije ide trasa gasovoda. Mi smo spremni da uđemo u posao, ali Srbija nije ta koja donosi definitivnu odluku o sudbini celog projekta. To će učiniti EU i Rusija i verujemo u pozitivan ishod. Ovo u intervjuu za „Novosti“ kaže Aleksandar Antić, ministar energetike i rudarstva, povodom dilema hoće li se realizovati najvažniji infrastrukturni projekat. „Želimo da „Južni tok“ zaživi, u to nema sumnje, jer je reč o najvećem infrastrukturnom…


STRAVIČNA UCENA SAD! BEOGRAD DA ISKLJUČI MOSKVU IZ PREGOVORA O KOSMETU! U suprotnom biće velikih nereda i na KiM i u Srbiji! - Informer\nsputnjik | 13. 11. 2017.\nMeđunarodna konferencija o Kosovu ne može da se održi bez Rusije, osim ako Srbija drugačije ne zatraži. Amerika, koja po svaku cenu želi da se otarasi ruskog uticaja na Balkanu, može da izazove nerede i na Kosmetu i u Srbiji, ako ne naiđe na kooperativnost Beograda\nVremensko ograničenje koje je Amerika smislila za završetak pregovora Beograda i Prištine bez učešća Rusije zvuči kao ultimatum, posebno jer se Americi žuri da Kosovo što pre dobije pun državno-pravni legitimitet i stolicu u UN.\nNičeg se ne stide\nSve to, naravno, nije zbog Albanaca već zbog činjenice da je Americi potrebna teritorija Kosova. Međunarodna konferencija o Kosovu o kojoj govore i Beograd i Priština, prema rečima naše sagovornice, docenta na Fakultetu političkih nauka dr Jelene Vukoičić, za Beograd bi bila korak ka normalizaciji odnosa, a za Prištinu - kapitulaciju Beograda.\nOna ističe da je problem koji imamo, i koji ne možemo, kako naglašava, da guramo pod tepih, činjenica da glavni međunarodni globalni igrač koji na neki način i odlučuje o ovom pitanju i sponzoriše albansku stranu, a ujedno i drži vlast na Kosovu, jeste - Amerika.\nSrbija, slaže se ona, ima podršku Rusije u SB UN, ali Srbija ne može da utiče na ono što se dešava na Kosmetu, jer tamo nema vlast. S druge strane, dodaje ona, Amerika je svesna da joj Rusija stoji na putu da Kosovu obezbedi stolicu u UN.\nPokušaće da smene Vučića\nAmerika, naglašava docentana FPN dr Jelena Vukoičić, ne može da natera Srbiju da prizna Kosovo, niti da od Moskve zatraži direktno da promeni mišljenje, ali postoje drugi vidovi pritisaka koje, kako kaže, Srbija može da očekuje od Amerike.\n- Oni mogu da pokušaju da destabilizuju sam prostor Kosova i Metohije ali i čitave Srbije, kao i da pritiskaju sadašnju vlast da ako ne bude dovoljno kooperativna, bude jednostavno zamenjena nekom sa kojom će bolje sarađivati - navodi dr Vukoičić.\n- Zvanična Moskva je više puta istakla da neće dozvoliti učlanjenje Kosova u UN, osim ukoliko to od nje zatraži Srbija - napominje ona.\nAmerika, naglašava Vukoičić, ne može da natera Srbiju da prizna Kosovo, niti da od Moskve zatraži direktno da promeni mišljenje, ali postoje drugi vidovi pritisaka koje, kako kaže, Srbija može da očekuje od Amerike.\nNEMAČKA NEĆE ODUSTATI OD KOMADANJA SRBIJE. Berlin je preuzeo na sebe da prisili Beograd da prizna Kosovo!\nS druge strane, ona je uverena i da ceo ovaj proces ubrzavanja rešavanja kosovskog pitanja, ima i te kako veze sa opštom situacijom koja vlada u svetu, a tiče se takozvanog ruskog uticaja na Balkan.\nAmerika, dodaje ona, hoće da privede kraju nerešene probleme po svetu kojima je ona kumovala, upravo i zbog promenjene globalne situacije.\n- Jedan od najznačajnijih projekta SAD jeste lažna država Kosovo, gde je ogromna američka baza 'Bondstil', i zato im je potrebno da Kosovo dobije pun državni legitimitet, jer će na taj način još više utvrditi svoju dominaciju i na Balkanu ali i u Evropi, i samim tim još više marginalizovati uticaj Rusije u ovom delu. Amerika hoće da odstrani Rusiju, ne samo sa Balkana već i iz Evrope - napominje sagovornica Sputnjika.\nProblem Kosova i Metohije je, dodaje ona, usko povezan sa Rusijom, jer bez Rusije Kosovo bi već odavno bila članica UN.\n- Time što to Rusija sprečava, ugrožava i američke interese - ističe naša sagovornica.\nPetar Iskenderov, viši naučni saradnik Instituta za slavistiku Ruske akademije nauka, napominje da je glavno pitanje pod čijom bi se jurisdikcijom održavala moguća konferencija o Kosovu.\n- Ako se radi o forumu koji će objediniti države koje su priznale Kosovo, onda je jasno zašto se želi izbeći prisustvo Rusije. Ali, ako posmatramo iz perspektive međunarodnog prava, do danas su jedina zvanična platforma za razmatranja i regulisanje situacije na Kosovu i Metohiji - Ujedinjene nacije, odnosno Savet bezbednosti i Rezolucija 1244 - podseća on.\nPita se Vašington\nBriselski sporazum, napominje on, iz perspektive Kosova, već je odigrao bitnu ulogu, jer su već potpisani ugovori koji su omogućili Prištini da nameće Beogradu svoje viđenje problema i faktički prestane da pruža podršku kosovskim Srbima, kao i da dođe do stvaranja srpskih organa samouprave na severu KiM, koji bi se svejedno potčinjavali Prištini.\n- Teško da će dalji pregovori u Briselu doneti nekakve rezultate, i upravo sada je, makar iz perspektive Prištine, dobar momenat da se Beograd primora da prizna nezavisnost Kosova i da se ojača međunarodni status Kosova time što bi mu bio olakšan pristup u međunarodne organizacije poput UN. I Priština i Vašington pokušavaju da koriste antiruski trend koji postoji u politici niza zapadnih država i svetskom javnom mnjenju - veruje Iskederov.\nSAD vodi igru, a ne EU\nFaktički, Vašington saopštava da je ključni uslov koji se nameće Srbiji za ulazak u EU, zapravo priznanje Kosova, kao i prestanak saradnje sa Rusijom, uvođenje sankcija Moskvi, zatvaranje centra u Nišu itd. Iako, formalno gledano, ovo pitanje (Briselski sporazum i stupanje Srbije u EU) ne bi trebalo da rešava Vašington, nego Evropljani, upozorava Petar Iskenderov, iz Instituta za slavistiku Ruske akademije nauka\nI on smatra da se vrši pritisak na Beograd, kao i da to rade brojni vašingtonski misionari, koji su tokom poslednjih meseci dolazili u Srbiju.\n- Faktički, Vašington saopštava da je ključni uslov koji se nameće Srbiji za ulazak u EU, zapravo priznanje Kosova, kao i prestanak saradnje sa Rusijom, uvođenje sankcija Moskvi, zatvaranje centra u Nišu itd. Iako, formalno gledano, ovo pitanje (Briselski sporazum i stupanje Srbije u EU) ne bi trebalo da rešava Vašington, nego Evropljani - napominje on.\nNaš sagovornik veruje da će sada Priština da ucenjuje EU ne toliko protivrečnim stavovima Srba i Albanaca na Kosovu, koliko svim mogućim pokušajima da se napravi kosovska armija, što je značajno važnija poluga kojom se mogu zastrašiti Evropljani, jer jedna takva vojna institucija i formacija koja ne bi bila pod kontrolom Evropljana, može postati veoma važan faktor promene vojno-političke situacije i to ne na samom Kosovu, već i u drugim oblastima sa albanskim stanovništvom.\n- Mislim da će ova ideja biti korišćena radi pritisaka na EU, a da će SAD u potpunosti pridržavati Prištinu. Kako bi se rešila ova pitanja, trebalo bi maksimalno izolovati Srbiju, i tim pre Rusiju - kaže Iskenderov.\nIpak, međunarodna konferencija o Kosovu ne može da se održi bez Rusije, osim ako Beograd to ne zatraži.\nZABRINJAVAJUĆA PORUKA NEMAČKOG AMBASADORA U BEOGRADU! DITMAN: Kosovo treba da uđe u UN!\nRusijom, uvođenje sankcija Moskvi, zatvaranje centra u Nišu itd. Iako, formalno gledano, ovo pitanje (Briselski sporazum i stupanje Srbije u EU) ne bi trebalo da rešava Vašington, nego Evropljani, upozorava Petar Iskenderov, iz Instituta za slavistiku Ruske akademije nauka\nSrbija Rusija Fudbal SAD Kosovo ucena nemiri\nHLADAN TUŠ VAŠINGTONA ZA PRIŠTINU! Velike sile promenile stav, UDARAJU PACKE ŠIPTARIMA!


Sukob Rusije i Euleksa u istrazi o trgovini organima\nSrpsko tužilaštvo posreduje\nmladen radulovic\t 12.02.2013. 18:39h 15:48h\nNedavno je Sergej Lavrov uputio kritike na račun rada Euleksovog tima. S druge strane je i specijalni tužilac Euleksa optužio Rusiju da ometa najvažniju međunarodnu istragu u Evropi\nBEOGRAD - Srpsko tužilaštvo za ratne zločine posreduje između Rusije i Euleksa u prikupljanju dokaza o trgovini organima i nelegalnim transplantacijama koje su vršene na Kosovu, rekao je danas zamenik tužioca Bruno Vekarić!\nOn je rekao da Srbija nastoji da pomogne istrazi, ukazujući da "sukob" Rusije i Euleksa nije nov pošto je nedavno i ministar spoljnih poslova Rusije Sergej Lavrov uputio kritike na račun rada Euleksovog tima. S druge strane je i specijalni tužilac Euleksa Džonatan Ratel optužio Rusiju da ometa najvažniju međunarodnu istragu u Evropi o trgovini ljudskim organima na Kosovu."Suština je političko pitanje - da Rusija ne priznaje Kosovo", rekao je Vekarić i naveo da Rusi pomažu u istrazi preko organa države Srbije.\nOn je ukazao da saznanja koja imaju Rusi može da koristi država Srbija i da je reč o iskazima nekoliko svedoka, državljana Rusije, koji su oštećeni u klinici "Medikus", a koji su predmet istrage tužioca Ratela. "Za nas je važno što je ta priča povezana sa "Žutom kućom"", rekao je Vekarić i dodao da postoje neke "tačke" koje se tiču počinilaca ovih krivičnih dela.\nUpitan da li postoje saznanja dokle je stigao američki diplomata Džon Klin Vilijamson, koji je na čelu specijalnog Euleksovog tima koji vodi istragu o ovom slučaju, Vekarić je odgovorio:"Mi smo oprezni, ali nas je iznenadilo da Vilijamson i njegova istraga idu u dobrom pravcu, pominje se već neko suđenje".\nZamenik tužioca za ratne zločine je naveo da se pominje suđenje van Kosova i da se tretiraju događaji od 1998. do 2000, uz napomenu da će Srbija i Tužilaštvo dati svoj doprinos rešenju.Na pitanje da li je istina da će ovih dana zaštićeni svedok pod pseudonimom "Darko" dati iskaz, Vekarić je rekao da zbog istrage ne može da potvrđuje ili negira takve informacije.\nrusijaEulekstrgovina organimaSergej LavrovBruno Vekarić


Qatar Airways bio najveći svetski avio-prevoznik u aprilu - Aviatica\nPrema podacima IATA, Qatar Airways je tokom aprila bila ubedljivo najveća svetska avio-kompanija prema ostvarenom saobraćaju.\nPrema podacima Međunarodnog udruženja za vazdušni saobraćaj IATA, Qatar Airways je trenutno najveća svetska avio-kompanija sa skoro 18 posto ukupnog svetskog prometa.\nIstraživanje IATA za april je pokazalo da je Qatar Airways ostvario 17,8 posto RPK (Revenue passenger kilometer) što je pokazatelj ukupnog broja preletenih kilometara od strane platežnih putnika. U isto vreme Qatar Airways je držao 7,2 svetskog kargo tržišta sa ostvarenih 900 miliona kiliometara u ovom sektoru.\nU Qatar Airways-u su posebno ponosni na podatak da su u vreme pandemije prevezlio 1,8 miliona putnika svojim kućama. Obavljeno je čak 15.000 specijalnih repatrijacionih letova u saradnji sa vladama mnogih zemalja.\n„Nije iznenadjujuće zašto se sve više ljudi oslanja na nas za medjunarodna putovanja, mnogo više nego na druge aviokompanije. Dok je većina avikompanija prizemnila svoje avione i prestala da leti, mi smo nastavili da održavamo snažan red letenja ka destinacijama u našoj mreži. Leteli smo redovno do 30 destinacija a nedavno smo počeli da ponovo uspostavljamo letove sa preko 170 letova nedeljno ka više od 40 destinacija a plan je da ponovo počnemo da letimo do polovine destinacija u našoj mreži do kraja letnje sezone. Naša posvećenost je jasna, Qatar Airways je prevoznik na koga se putnici i partneri mogu u budućnosti osloniti“, saopšteno je iz ove kompanije povodom rezultata IATA.\nKako bi obezbedila da putnici mogu bezbrižno isplanirati svoje putovanje, aviokompanija je takodje produžila svoje procedure za rezervaciju i putnicima ponudila veći izbor. Aviokompanija će dozvoliti neograničen broj promene datuma, a putnici mogu da menjaju destinaciju onoliko puta koliko je potrebno, ukoliko je na udaljenosti unutar 5,000 kilometara od prvobitne destinacije. Aviokompanija neće naplaćivati nikakve razlike u ceni za putovanja završena do 31. decembra 2020, nakon čega će se primenjivati uslovi tarife. Sve karte rezervisane za putovanja do 31.decembra 2020, važiće dve godine od datuma izdavanja.


Cvijanović: Dobra sinergija rada opštinske i republičke vlasti\nPredsjednik Republike Srpske Željka Cvijanović izjavila je danas da opština Šamac možda najbolje pokazuje veoma dobru sinergiju rada republičke i opštinske vlasti i naglasila da će takav način rada biti nastavljen sa svim lokalnim zajednicama u Srpskoj.\nCvijanovićeva je, nakon svečane sjednice Skupštine opštine povodom 15. aprila - Dana opštine Šamac, navela da je Vlada Srpske u proteklih nekoliko godina u Šamac uložila 70 miliona KM.\n"Niz je različitih projekata. Prošle godine je samo 630.000 KM uloženo u vrtić u Obudovcu, te za lokalnu infrastrukturu i druge projekte značajne za opštinu. Dogovorili smo da ove godine nastavimo sa zajedničkom aktivnošću ulaganja, uz sredstva koja je već odobrila Vlada Srbije, a iznose 100.000 KM za rekonstrukciju škole u Obudovcu", istakla je Cvijanovićeva.\n"Razvoj opštine Šamac je sastavni dio ukupnog razvoja Republike Srpske. U saradnji sa svima, uz veliki angažman Srbije, ne samo u vrijeme poplava, imali smo velike investicije u svim opštinama", rekla je Cvijanovićeva, čestitajući stanovnicima Šamca Dan opštine.\nGeneralni konzul Srbije u Banjaluci Vladimir Nikolić rekao je da je opština Šamac dobar primjer odnosa Srbije prema Srpskoj, te naveo da je od 2014. godine, kada je Srbija ovdje obnovila i rekonstruisala školu koja nosi ime "Srbija", Srbija do sada u Srpsku uložila 40 miliona evra.\n"Srbija mnogo voli Srpsku i nastoji na svaki način da to i pokaže", poručio je Nikolić.\n"U ovih godinu dana imali smo ogromnu podršku svih nivoa vlasti, posebno Vlade Republike Srpske", istakao je Milićević.\nNa svečanoj sjednici najveće opštinsko priznanje - Povelja opštine dodijeljeno je Vladi Srbije za doprinos razvoju Šamca, posebno za pomoć tokom i nakon katastrofalnih poplava 2014. godine, te kao zahvalnost za izgradnju Osnovne škole "Srbija" u Crkvini.\nDvije plakete dodijeljene su proizvodnim preduzećima "E-m" iz Šamca, "ID plast" iz Gajevi, a posthumno Svetozaru Evđiću za doprinos u razvoju opštine.\nDvije aprilske novčane nagrade od po 500 KM pripale su mladim talentima koji su i reprezentativci u sportovima kojima se bave - Jovani Milaković iz Lugova i Dušanu Joksimoviću iz Obudovca.\nOpština je pripremila i pet pohvala pojedincima koji su ostvarili značajan doprinos u razvoju sporta, kulture i poljoprivrede na ovom području - Stevi Bogdanoviću iz Gornje Slatine, Nikoli Filipoviću iz Obudovca, Zoranu Lukiću iz Gajeva, Čedomiru Maksimoviću, profesoru u penziji, te Draganu Pavloviću, svešteniku iz Gornje Slatine.\nŽeljka Cvijanović Šamac\nPočetak suđenja Atifu Dudakoviću\nCvijanović: Nemam povjerenja u dijeljenje pravde u BiH\nCvijanovićeva položila vijence poginulim borcima VRS


Pohvale MMF-a i ohrabrenje za nastavak započetih reformi\nMinistar finansija Dušan Vujović ocenio je danas da je Srbija predviđenom dinamikom ostvarila sve dogovorene mere u sedmoj reviziji aranžmana iz predostrožnosti koji ima sa Međunarodnim monetarnim fondom (MMF).\nVujović je na konferenciji za novinare u Vladi Srbije istakao da je ovo pretposlednja provera rezultata reformi dogovorenih sa ovom međunarodnom finansijskom institucijom, a koje naša zemlja sprovodi po osnovu aranžmana iz predostrožnosti.\nOn je, ilustrujući postignute rezultate, naveo da Vlada i dalje planira rast bruto domaćeg proizvoda za ovu godinu od tri odsto, dodavši da je javni dug smanjen na 67,1 odsto, dok je budžetski deficit sa prvobitno predviđenih 1,7 odsto za ovu godinu revidiran naniže na 1,1 odsto.\nTakođe, kako je dodao, premija rizika zemlje oborena je četiri puta, što znači da su nam manji troškovi koje plaćamo prilikom zaduživanja.\nMinistar je takođe precizirao da je suficit u budžetu na kraju juna iznosio 33,2 milijarde dinara, što je za 80 milijardi iznad plana, uz napomenu da je izvoz u prvih pet meseci povećan za 13,3 odsto.\nOn je posebno podvukao da izvesni problemi strukturne prirode na koje je MMF skrenuo pažnju, poput kašnjenja reforme javne uprave, državnih preduzeća i drugi, ne postoje od danas već datiraju pet, deset pa i više godina unazad.\nŠef Misije MMF-a Džejms Ruf istakao je da su Vlada Srbije i Narodna banka Srbije (NBS) ostvarili dramatično jačanje ekonomije i poboljšali privrednu situaciju.\nOn je, na kraju posete Srbiji povodom sedme revizije stendbaj aranžmana, objasnio da ovo nije bila uobičajena misija, već da su izvršene i konsultacije na osnovu člana 4, što MMF čini sa svim članicama bez obzira na to da li imaju aranžman ili ne.\nPrema njegovim rečima, nakon pet godina usporenog rasta, neodržive fiskalne pozicije i problematičnih kredita u bankama, došlo je do velikog preokreta u makroekonomskim rezultatima.\nMeđunarodni monetarni fond, kako je preneo, u ovoj godini predviđa rast od tri odsto, a revidirao je naniže projekciju deficita na samo 1,1 BDP, što je najniži nivo od 2005. godine.\nTakođe, kako je dodao, ova finansijska institucija je uočila da javni dug pada brže i ranije nego što se očekivalo.\nVažno je da je došlo do fiskalne konsolidacije koja je brža i veća od projektovane, što stvara poverenje kod potrošača i investitora u odlučno rešavanje fiskalnih problema u Srbiji, objasnio je Ruf.\nOn je ukazao na to da nezaposlenost pada, a zapošljavanje jača, uprkos značajnom smanjenju radnika u javnom sektoru.\nEvidentno je da je uspešno realizovana strategija za smanjenje problematičnih kredita u bankama, a uz to NBS je uspela da zadrži inflaciju na niskom nivou, naveo je Ruf i upozorio na to da se i dalje ekonomija Srbije suočava sa problemima ozbiljne ranjivosti i strukturne slabosti.\nMMF ohrabruje Vladu Srbije da nastavi reforme, i rešava probleme. Program koji podržavamo ima sveobuhvatnu i vrlo ambicioznu strategiju za rešavanje ovih problema, a njime su obuhvaćena javna i državna preduzeća, državna uprava, kao i poslovno okruženje, precizirao je on.\nPrema njegovoj oceni, ostvaren je dobar napredak u ovom programu, ali u nekim oblastima je došlo do kašnjenja, što se posebno odnosi na reformu državne uprave i pružanje javnih servisa, kao i na problem koji se tiče državnih preduzeća.\nOn je najavio da će prilikom naredne posete Misije MMF-a, u septembru ili oktobru, biti razgovora o eventualnom povećanju plata i penzija, istakavši da se može očekivati rast prihoda i 2018. godine, ukoliko se nastavi dosadašnji trend.\nRuf je poručio da je cilj programa MMF-a i napora Vlade Srbije da se povećaju plate u čitavoj zemlji, dodavši da se u tome uspeva sa povećanjem zaposlenosti i zarada, te da je najbolji način za to držanje fiskalne situacije pod kontrolom.\nPenzije i zarade, kao vrsta rashoda, treba i dalje da budu obuzdavane u procentu BDP-a, objasnio je on i dodao da to znači da će dohodak u celokupnoj ekonomiji rasti u skladu sa rastom BDP-a.\nTo, kako je naglasio, daje prostora i za rast zarada u javnom sektoru, ali da to ne budu povećanja koja bi išla ispred ekonomskog rasta.\nMisija MMF-a boravi u Srbiji od 22. juna povodom sedmog razmatranja rezultata u sprovođenju aktuelnog stendbaj aranžmana iz predostrožnosti.\nU okviru njega, sagledane su obaveze koje su dogovorene ekonomskim programom, kao i mere i rezultati ekonomske politike koje će biti sprovedene u narednom periodu.


Politika Beograda prema CG i dalje dominantno nacionalistička - GlasCG\nGlasCG GLAVNA Politika Beograda prema CG i dalje dominantno nacionalistička\nKako je crnogorski Zakon o slobodi vjeroispovijesti uspio da ogolipolitiku zvaničnog Beograda ali i dijela opozicije, kako se nakon 30 godina, opet, kako kažu dešava narod i koliko je i da li je moguća odvojenost crkve od države kao ustavna kategorija? Na ova pitanja pokušali su odgovoriti učesnici tribine “Crkva, Srbija, Crna Gora – Novi srednji vek”.\n“Zato što se onda postavlja naredno pitanje – Da li je SPC u Crnoj Gori a i šire otvorena za sve nacije ili ne? Jer oni stalno igraju sa dva elementa, čas su pomesna odnosno teritorijalna organizacija a čas su nacionalna”, kazao je Sekulović.\nI državnost Crne Gore se u Srbiji kažu i ako tako ne djeluje tretira kao greška i objašnjavaju: “Zvanični Beograd formalno kaže mi poštujemo suverenitet i samostalnost Crne Gore ali onda neformalnim akanalima, pogotovo medijima koji su pod direktnom kontrolom zvaničnog Beograda i koje svi gledaju i kupuju u Crnoj Gori ta državnost se podriva na svakom koraju i poslije se šalje poruka da je ta državnost nešto privremeno”, kazao je Olenik.\nVrijeme je da Srbija prekine sa miloševićevskom matricom i da zbilja počne voditi neutralnu politiku, poručuju učesnici tribine, da poštuje komšije suštinski prizna da granice postoje.\nObjavljeno u GLAVNA, POLITIKA\tTagovi Olenik


PREČIŠĆEN TEKST - ZAKON O JAVNIM PUTEVIMA - Biljana Trifunović\n(„Sl. glasnik RS“, br. 101/2005, 123/2007, 101/2011 i 93/2012)\n1) „put“ jeste izgrađena, odnosno utvrđena površina koju kao saobraćajnu površinu mogu da koriste svi ili određeni učesnici u saobraćaju, pod uslovima određenim zakonom i drugim propisima;\n2) „javni put“ jeste put koji ispunjava propisane kriterijume za kategorizaciju od strane nadležnog organa;\n3) „državni put“ jeste javni put koji saobraćajno povezuje:\n– teritoriju države sa mrežom evropskih puteva, odnosno deo je mreže evropskih puteva;\n– teritoriju države sa teritorijom susednih država;\n– celokupnu teritoriju države;\n– privredno značajna naselja na teritoriji države;\n– područje dva ili više okruga ili područje okruga, kao i njegov deo koji prolazi kroz naselje, u slučaju da nije izgrađen obilazni put pored naselja;\n4) „autoput“ jeste državni put koji je namenjen isključivo za saobraćaj motornih vozila, sa fizički razdvojenim kolovozima po smerovima, denivelisanim raskrsnicama, potpunom kontrolom pristupa, koji ima najmanje dve saobraćajne i jednu zaustavnu traku za svaki smer i kao takav obeležen propisanim saobraćajnim znakom;\n5) „opštinski put“ jeste javni put koji saobraćajno povezuje teritoriju opštine, odnosno grada, kao i teritoriju opštine, odnosno grada sa mrežom državnih puteva;\n6) „saobraćajna površina“ jeste posebno uređena površina za odvijanje svih ili određenih vidova saobraćaja ili mirovanje vozila;\n7) „nekategorisani put“ jeste saobraćajna površina koja je dostupna većem broju raznih korisnika, koju nadležni organ proglasi nekategorisanim putem i koja je upisana u katastar nepokretnosti kao nekategorisani put;\n8) „biciklistička staza“ jeste saobraćajna površina obeležena propisanim saobraćajnim znakom, namenjena za saobraćaj bicikala i bicikala sa motorom;